Avis juridique important

|

31987H0371

87/371/ΕΟΚ: Σύσταση του Συμβουλίου της 25ης Ιουνίου 1987 που αφορά τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα

Επίσημη Εφημερίδα αριθ. L 196 της 17/07/1987 σ. 0081 - 0084

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 25ης Ιουνίου 1987  που αφορά τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα  (87/371/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, σύμφωνα με τη σύσταση 84/549/ΕΟΚ (3), πρέπει να εισαχθούν υπηρεσίες οι οποίες να βασίζονται σε εναρμονισμένη κοινή προσέγγιση στον τηλεπικοινωνιακό τομέα·  ότι θα πρέπει να υπάρχει πλήρης χρησιμοποίηση των δυνατοτήτων που προσφέρουν τα σύγχρονα τηλεπικοινωνιακά δίκτυα για την οικονομική ανάπτυξη της Κοινότητας·  ότι οι υπηρεσίες κινητής ραδιοτηλεφωνίας αποτελούν το μόνο μέσο επαφής με τους χρήστες που βρίσκονται σε μετακίνηση, αλλά και το αποτελεσματικότερο μέσο για τη σύνδεση των χρήστων αυτών με το δημόσιο τηλεπικοινωνιακό δίκτυο·  ότι τα συστήματα επίγειων κινητών επικοινωνιών που σήμερα χρησιμοποιούνται στην Κοινότητα συχνά είναι ασύμβατα και δεν επιτρέπουν σε όλους τους χρήστες που μετακινούνται στο σύνολο της Κοινότητας, συμπεριλαμβανομένων και των ποταμών, λιμνών και παρακτίων υδάτων, είτε με αυτοκίνητο, είτε με πλοίο, είτε με σιδηρόδρομο, είτε πεζή, να επωφελούνται από τις υπηρεσίες και τις αγορές σε ευρωπαϊκή κλίμακα·  ότι η μετάβαση στο σύστημα των ψηφιακών κυψελωτών κινητών επικοινωνιών δεύτερης γενιάς παρέχει μοναδική ευκαιρία εγκατάστασης πραγματικά πανευρωπαϊκών επικοινωνιών·  ότι η Ευρωπαϊκή Συνδιάσκεψη των Διοικήσεων Ταχυδρομείων και Τηλεπικοινωνιών (CEPT) έχει συστήσει ειδική ομάδα εργασίας, που καλείται «κινητή ειδική ομάδα» (GSM), με αποστολή τον προγραμματισμό όλων των συστηματικών πλευρών μιας υποδομής ψηφιακής κινητής ραδιοτηλεφωνίας δεύτερης γενιάς·  ότι το μελλοντικό σύστημα, που θα επιτρέπει την ταυτόχρονη μετάδοση φωνής και στοιχείων, θα πρέπει να βασίζεται σε ψηφιακές τεχνικές και, κατά συνέπεια, να μπορεί να προσαρμόζεται εύκολα στο γενικό ψηφιακό περιβάλλον, έτσι όπως αυτό θα προκύψει από τη συντονισμένη εγκατάσταση ψηφιακού δικτύου ενοποιημένων υπηρεσιών (ISDN), σύμφωνα με τη σύσταση 86/659/ΕΟΚ (4)·  ότι μια συντονισμένη πολιτική για την εγκατάσταση μιας πανευρωπαϊκής υπηρεσίας ψηφιακής κυψελωτής κινητής ραδιοτηλεφωνίας θα επιτρέψει τη δημιουργία ευρωπαϊκής αγοράς κινητών και φορητών τερματικών, η οποία θα μπορεί, λόγω της κλίμακάς της, να δημιουργήσει τις απαραίτητες αναπτυξιακές προϋποθέσεις για να μπορέσουν οι επιχειρήσεις οι εγκατεστημένες στις χώρες της Κοινότητας να διατηρήσουν και να βελτιώσουν την παρουσία τους στις διεθνείς αγορές·  ότι είναι αναγκαίο να συναφθούν σύντομα όλες εκείνες οι συμφωνίες που απαιτούνται προκειμένου να εξασφαλιστεί η απεριόριστη πρόσβαση του ευρωπαίου χρήστη στις κινητές επικοινωνίες και η ελεύθερη κυκλοφορία των κινητών τερματικών στο σύνολο του κοινοτικού εδάφους·  ότι η ταχεία εφαρμογή της οδηγίας 86/361/ΕΟΚ του Συμβουλίου της 24ης Ιουλίου 1986 για το πρώτο στάδιο της αμοιβαίας αναγνώρισης των εγκρίσεων τύπου του τηλεπικοινωνιακού τερματικού εξοπλισμού (5), θα συμβάλει σε μεγάλο βαθμό στην επίτευξη αυτού του στόχου·  ότι θα πρέπει να ληφθεί υπόψη η οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (6) και η απόφαση 87/95/ΕΟΚ του Συμβουλίου της 22ας Δεκαμβρίου 1986 για την τυποποόηση στον τομέα της τεχνολογίας των πληροφοριών και των τηλεπικοινωνιών (7), καθώς και κάθε άλλη πρόταση που ενδέχεται να υποβάλει η Επιτροπή·  ότι θα πρέπει να χρησιμοποιηθούν τα υπάρχοντα διαθέσιμα κοινοτικά χρηματοδοτικά μέσα για να προωθηθεί η ανάπτυξη των υποδομών της·  ότι θα πρέπει να ληφθεί, με ιδιαίτερη προσοχή, υπόψη η επείγουσα ανάγκη που έχουν ορισμένοι χρήστες να έχουν στη διαθεσή τους πανευρωπαϊκές επίγειες επικοινωνίες·  ότι η Επιτροπή θα υποβάλει στο μέλλον και άλλες προτάσεις στον τομέα των κινητών επικοινωνιών, που συμπεριλαμβάνουν και τα συστήματα ραδιοταχυδρομείου·  ότι η εφαρμογή αυτής της πολιτικής θα οδηγήσει σε στενότερη συνεργασία, σε κοινοτική κλίμακα, μεταξύ της βιομηχανίας τηλεπικοινωνιών, αφενός, και των κρατικών υπηρεσιών και των αναγνωρισμένων ιδιωτικών επιχειρήσεων που παρέχουν στο κοινό κινητές τηλεπικοινωνιακές υπηρεσίες, καλουμένων στο εξής « Διοικήσεις Τηλεπικοινωνιών», αφετέρου·  ότι η ομάδα ανωτέρων υπαλλήλων των τηλεπικοινωνιών (GHFT) έδωσε ευνοϊκή γνώμη κατά την οποία οι λεπτομερείς συστάσεις που κατάρτισε η ομάδα ανάλυσης και πρόβλεψης (GAP) προσφέρουν μια στρατηγική βάση για την ανάπτυξη των δημόσιων κινητών τηλεπικοινωνιών στην Κοινότητα, επιτρέποντας στους ευρωπαίους χρήστες που βρίσκονται σε μετακίνηση να επικοινωνούν αποτελεσματικά και οικονομικά·  ότι οι Διοικήσεις των Τηλεπικοινωνιών, η Ευρωπαϊκή Συνδιάσκεψη των Διοικήσεων Ταχυδρομείων και Τηλεπικοινωνιών ( CEPT) καθώς και οι βιομηχανίες τηλεπικοινωνιακού εξοπλισμού των κρατών μελών εξέδωσαν ευνοϊκή γνώμη για τις συστάσεις αυτές·  ότι τα σχεδιαζόμενα μέτρα θα επιτρέψουν να επιτευχθούν πλήρως, μέσα στην Κοινότητα, οικονομικά οφέλη και οι δανατότητες που απορρέουν από την ταχεία επέκταση της αγοράς των δημόσιων κινητών επικοινωνιών·  ότι η συνθήκη δεν έχει προβλέψει τις εξουσίες δράσης που απαιτούνται για το σκοπό αυτό, εκτός από εκείνες του άρθρου 235,  ΣΥΝΙΣΤΑ:  1. να εφαρμόσουν οι Διοικήσεις των Τηλεπικοινωνιών τις λεπτομερείς συστάσεις όσον αφορά τη συντονισμένη εγκατάσταση στην Κοινότητα πανευρωπαϊκών ψηφιακών κυψελωτών δημόσιων επίγειων κινητών ραδιοεπικοινωνιών, οι οποίες περιγράφονται στο παράρτημα,  2. κατά την εφαρμογή αυτή, θα πρέπει να δοθεί ιδιαίτερη προσοχή:  α) στην επιλογή του συστήματος μετάδοσης και των διασυνδέσεων δικτύου,  β) στο χρονοδιάγραμμα που περιλαμβάνεται στο παράρτημα,  γ) στο γεγονός ότι η θέση σε λειτουργία των υπηρεσιών θα πρέπει να αρχίσει, το αργότερο, το 1991, με γεωγραφική κάλυψη και με στόχους διείσδυσης που να συμβιβάζονται με τις εμπορικές στρατηγικές,  3. να συνεχίσουν, οι Διοικήσεις των Τηλεπικοινωνιών, τη συνεργασία τους στα πλαίσια της Ευρωπαϊκής Συνδιάσκεψης των Διοικήσεων Ταχυδρομείων και Τηλεπικοινωνιών (CEPT), ιδίως όσον αφορά τους αντικειμενικούς στόχους και το χρονοδιάγραμμα που περιλαμβάνονται στο παράρτημα για την τελειοποίηση των προδιαγραφών του πανευρωπαϊκού συστήματος των ψηφιακών κυψελωτών δημόσιων κινητών επικοινωνιών,  4. να προβλέψουν, οι Διοικήσεις των Τηλεπικοινωνιών, την προοδευτική μετάβαση κάθε δημόσιου συστήματος κινητής ραδιοτηλεφωνίας που ήδη απάρχει, στο πανευρωπαϊκό σύστημα των ψηφιακών κυψελωτών επικοινωνιών, κατά τρόπον ώστε να μπορέσει η μετάβαση αυτή να ανταποκριθεί στις ανάγκες των χρήστων, των Διοικήσεων των Τηλεπικοινωνιών και των επιχειρήσεων που είναι εγκατεστημένες στην Κοινότητα,  5. να συνάψουν σύντομα, οι κυβερνήσεις των κρατών μελών και οι Διοικήσεις των Τηλεποικοινωνιών, τις αναγκαίες τεχνικές συμφωνίες για την εξασφάλιση μιας απεριόριστης πρόσβασης στις ψηφιακές κυψελωτές κινητές επικοινωνίες,  6. να λάβουν υπόψη, τα χρηματοδοτικά μέσα της Κοινότητας, στα πλαίσια των παρεμβάσεών τους, την παρούσα σύσταση, ιδίως όσον αφορά τις αναγκαίες επενδύσεις για τη θέση σε λειτουργία του πανευρωπαϊκού συστήματος ψηφιακών κυψελωτών κινητών επικοινωνιών, να πράξουν δε το ίδιο και τα κοινοτικά τεχνολογικά προγράμματα έρευνας και ανάπτυξης για την ανάπτυξη της απαιτούμενης τεχνολογικής βάσης,  7. να καλέσουν, οι κυβερνήσεις των κρατών μελών, τις Διοικήσεις των Τηλεπικοινωνιών να εφαρμόσουν την παρούσα σύσταση,  8. να ενημερώσουν την Επιτροπή, οι κυβερνήσεις των κρατών μελών, κατά το τέλος κάθε έτους, για πρώτη δε φορά κατά το τέλος του 1987, για τα μέτρα που θα έχουν λάβει αλλά και για τα προβλήματα που θέτει η εφαρμογή της παρούσας σύστασης. Η πρόοδος των εργασιών θα εξεταστεί από την Επιτροπή, μαζί μα την ομάδα ανωτέρων υπαλλήλων των τηλεπικοινωνιών (GHFT), που συνέστησε το Συμβούλιο στις 4 Νοεμβρίου 1983.  Λουξεμβούργο, 25 Ιουνίου 1987.  Για το Συμβούλιο  Ο Πρόεδρος  H. DE CROO  (1) ΕΕ αριθ. C 69 της 17. 3. 1987, σ. 5.  (2) ΕΕ αριθ. C 125 της 11. 5. 1987, σ. 159.  (3) ΕΕ αριθ. L 298 της 16. 11. 1984, σ. 49.  (4) ΕΕ αριθ. L 382 της 31. 12. 1986, σ. 36.  (5) ΕΕ αριθ. L 217 της 5. 8. 1986, σ. 21.  (6) ΕΕ αριθ. L 109 της 26. 4. 1983, σ. 8.  (7) ΕΕ αριθ. L 36 της 7. 2. 1987, σ. 31.  ΠΑΡΑΡΤΗΜΑ  1. Γενικοί όροι  Το μελλοντικό πανευρωπαϊκό σύστημα των ψηφιακών κυψελωτών κινητών επικοινωνιών θα πρέπει να ανταποκρίνεται στους εξής γενικούς όρους:  - να προσφέρεται για εκμετάλλευση στις ζώνες συχνότητας 890-915 και 935-960 MHz οι οποίες θα διατεθούν στο πανευρωπαϊκό σύστημα των ψηφιακών κυψελωτών κινητών επικοινωνιών,  - να επιτρέπει ροή πληροφοριών (μετρούμενη σε E/KM2/MHz) ανώτερη αυτής που προσφέρουν τα υφιστάμενα δίκτυα, λαμβανομένης υπόψη της σπανιότητας των συχνοτήτων που διατίθενται στα συστήματα αυτά,  - να παρέχει στο χρήστη ποιότητα μετάδοσης της φωνής τουλάχιστον ίδια με αυτή που παρέχουν τα υφιστάμενα συστήματα,  - να παρέχει τη δυνατότητα ρεαλιστικής χρησιμοποίησης των φορητών τερματικών ενθαρρύνοντας τον ανταγωνισμό μεταξύ των κατασκευαστών,  - να είναι αρκετά εύκαμπτο προκειμένου να διευκολύνει την εισαγωγή νέων υπηρεσιών στα πλαίσια του ISDN.  Το κόστος του συστήματος θα πρέπει να υπολογιστεί ως το κόστος της πάγιας υποδομής, κατά την εκτίμηση των Διοικήσεων των Τηλεπικοινωνιών, λαμβάνοντας υπόψη αστικές και αγροτικές περιοχές, και το κόστος του κινητού εξοπλισμού. Το συνολικό αυτό κόστος θα πρέπει να μην ξεπερνά εύλογα όρια, οπωσδήποτε δεν θα πρέπει να μην ξεπερνά εύλογα όρια, οπωσδήποτε δε δεν θα πρέπει να είναι υψηλότερο από το κόστος των ήδη υφισταμένων δημοσίων συστημάτων κινητής τηλεφωνίας που λειτουργούν στη ζώνη των 900 MHz. Δεδομένου ότι το κόστος του κινητού επικοινωνιακού εξοπλισμού θα συνιστά το μεγαλύτερο μέρος του ολικού κόστους, θα πρέπει κατά το δυνατόν το κόστος αυτό (για ποσότητες που ξεπερνούν τις 100 000 μονάδες) να είναι κατώτερο του κόστους του κινητού εξοπλισμού χρησιμοποιείται στα ήδη υφιστάμενα δημόσια δίκτυα κινητής τηλεφωνίας που λειτουργούν στη ζώνη συχνότητας 900 MHz.  2. Επιλογή του συστήματος μετάδοσης  Η μέθοδος μετάδοσης, για το πανευρωπαϊκό κινητό σύστημα, θα πρέπει να είναι ψηφιακή. οι Οι βάσεις της τελικής επιλογής μιας κοινής τεχνικής λύσης σε όλα τα κράτη μέλη, στο εσωτερικό της ψηφιακής μεθόδου (μέθοδος πολλαπλής πρόσβασης του ραδιοφωνικού υποσυστήματος) καταρτίστηκαν από τις Δοοικήσεις των Τηλεπικοινωνιών, το Μάιο του 1987, με βάση τις εργασίες της CEPT και, συγκεκριμένα, της ειδικής ομάδας της για τις κινητές επικοινωνίες, η οποία καλείται GSM (κινητή ειδική ομάδα).  3. Αρχιτεκτονική δικτύου  Μέχρι τα μέσα του 1987, θα πρέπει να καθοριστούν οι αρχές που διέπουν τη δομή του δικτύου, τον καθορισμό και την κατανομή λειτουργιών μεταξύ των διαφόρων στοιχείων του συστήματος - κινητοί σταθμοί (SM), σταθμοί βάσης (SB) και κινητά κέντρα μεταγωγής (CCM).Κατά την εργασία αυτή, θα πρέπει να οριστούν καθ' ολοκληρία οι κατάλληλες διασυνδέσεις μεταξύ των διαφόρων στοιχείων του συστήματος (SM - SB - CCM) για όλα τα στρώματα OSI (ανοικτά συστήματα διασύνδεσης) που θα διατεθούν για τις αντίστοιχες υπηρεσίες, και για όλες τις εφαρμογές που θα περνούν από τις διασυνδέσεις αυτές (λειτουργίες επεξεργασίας κλήσεων, συντήρησης, κλπ.). Το σύστημα θα πρέπει να είναι σε θέση να χρησιμοποιείται από φορείς που εξυπηρετούν την ίδια γεωγραφική περιοχή στα πλαίσια του συστήματος ψηφιακών κυψελωτών κινητών επικοινωνιών.  4. Κινητές διασυνδέσεις που θα πρέπει να προδιαγραφούν λεπτομερώς μέχρι τα τέλη του 1987  α) Σημείο αναφοράς S, με δομή Β (NKbit/s) + D (NKbits/s) (τα Ν και Ν θα καθοριστούν).  β) Διασυνδέσεις μεταξύ SM και SB.  γ) Διασυνδέσεις μεταξύ SB και CCM.  Θα πρέπει να καταρτιστεί στοιχειώδης κατάλογος προδιαγραφών της διασύνδεσης άνθρωπος/μηχανή (διαδικασίες ελέγχου).  5. Κινητές υπηρεσίες που θα πρέπει να προδιαγραφούν λεπτομερώς μέχρι τα τέλη του 1987 και να αρχίσουν να παρέχονται σε όλα τα κράτη μέλη από το 1991, με τις λειτουργίες της μεταφοράς και της εθνικής και διεθνούς παρακολούθησης  Καίτοι, στην αρχή, η τηλεφωνία θα είναι αυτή που θα έχει, κατά πολύ, τη μεγαλύτερη ζήτηση από τις δυνατές υπηρεσίες, το κινητό σύστημα θα πρέπει οπωσδήποτε να εξελιχθεί ώστε να περιλάβει υπηρεσίες του ISDN (1). Κατά συνέπεια, οι κινητές υπηρεσίες που ακολουθούν θα πρέπει να προδιαγραφούν λεπτομερώς μέχρι τα τέλη του 1987, και να είναι πλέον διαθέσιμες σε όλα τα κράτη μέλη από το 1991:  α) Υπηρεσίες υποθεμάτων  - υπηρεσία μη διαφανούς υποθέματος για τη φωνή,  - υπηρεσία διαφανούς υποθέματος για τη μετάδοση στοιχείων με ταχύτητα Ν Kbits/s μεταγόμενο σε 64 Kbits/s στο δίκτυο (το Ν θα καθοριστεί).  β) Βασικές υπηρεσίες  - μεταφορά,  - εθνική και διεθνής παρακολούθηση.  γ) Τηλεϋπηρεσίες  - Τηλεφωνία σε 3,1 Khz (που αντιστοιχεί σε N Kbits/s στο δίαυλο Β - Το Ν θα καθοριστεί).  δ) Συμπληρωματικές υπηρεσίες  - εντόπιση της γραμμής του καλούντος,  - πληροφόρηση για τη διάρκεια των κλήσεων,  - κρυπτογράφηση της φωνής,  Ο κατάλογος αυτός μπορεί να συμπληρωθεί από τη CEPT.  6. Σήμανση  Η σήμανση στην πρόσβαση του χρήστη (σήμανση συνδρομητή) θα πρέπει να καθοριστεί σύμφωνα με τις αρχές των υφιστάμενων συστάσεων της CEPT για το ISDN και για να επιτρέπει την παροχή πρόσθετων υπηρεσιών του ISDN και του παρεμβαλόμενου εθνικού δικτύου.  Το σύστημα σήμανσης μέσα στο δίκτυο και μεταξύ δικτύων θα πρέπει να καθοριστεί στα πλαίσια του συστήματος σήμανσης αριθ. 7 κατά τρόπο ώστε να διαφυλαχθούν οι δυνατότητες διεθνούς παρακολούθησης και μεταφοράς.  7. Θέματα τιμολόγησης  Οι Διοικήσεις των Τηλεπικοινωνιών καλούνται να μελετήσουν, στα πλαίσια της CEPT, τις εξής αρχές όσον αφορά την τιμολόγηση:  - δεδομένης της σπανιότητας των συχνοτήτων, η υπηρεσία θα πρέπει να χρεώνεται κατά κύριο λόγο με βάση τη διάρκεια χρήσης των ραδιοφωνικών διαύλων,  - τα τιμολόγια θα πρέπει να λαμβάνουν υπόψη την υφιστάμενη τάση για μείωση της σημασίας της απόστασης.  Ως το τέλος του 1987, θα πρέπει να έχει καθοριστεί το γενικό πλαίσιο των αρχών σχετικά με την τιμολόγηση, έτσι ώστε να καταστεί δυνατός ο εντοπισμός και η κατάλληλη επίλυση των συνεπειών που θα υπάρξουν για το δίκτυο.  8. Γεωγραφική κάλυψη  Η εγκατάσταση του πανευρωπαϊκού συστήματος ψηφιακών κυψελωτών κινητών επικοινωνιών θα πρέπει να έχει υλοποιηθεί μέχρι το 1991 το βραδύτερο. Η κάλυψη των κυρίων αστικών ζωνών θα πρέπει να έχει γίνει μέχρι το 1993 το βραδύτερο. Οι κύριες διασυνδέσεις μεταξύ των ζωνών αυτών θα πρέπει να έχουν γίνει μέχρι το 1995 το βραδύτερο.  Προς τούτοις, οι Διοικήσεις των Τηλεπικοινωνιών θα πρέπει να μελετήσουν από κοινού τις αντίστοιχες προτεραιότητές τους όσον αφορά την κάλυψη, έτσι ώστε να ενθαρρυνθεί, το γρηγορότερο δυνατόν, πανευρωπαϊκή ροή στο μέγιστο βαθμό. Σχετικά, θα πρέπει να ληφθούν υπόψη οι ανάγκες των ταξιδιωτών που κυκλοφορούν με αυτοκίνητο στους κύριους ευρωπαϊκούς οδικούς άξονες, καθώς και οι ανάγκες όσων ταξιδεύουν με αεροπλάνα και βρίσκονται ανάμεσα στα κέντρα των πόλεων και στους διεθνείς αερολιμένες.  (1) ΕΕ αριθ. C 157 της 24. 6. 1986, σ. 3.


title: Σύσταση (ΕΕ) 2016/336 της Επιτροπής, της 8ης Μαρτίου 2016, σχετικά με την εφαρμογή της οδηγίας 2008/120/ΕΚ του Συμβουλίου για τους στοιχειώδεις κανόνες για την προστασία των χοίρων όσον αφορά τα μέτρα σχετικά με τη μείωση της ανάγκης κοπής της ουράς

text:
               9.3.2016

               EL

               Επίσημη Εφημερίδα της Ευρωπαϊκής Ένωσης

               L 62/20

         ΣΫΣΤΑΣΗ (ΕΕ) 2016/336 ΤΗΣ ΕΠΙΤΡΟΠΉΣ
   της 8ης Μαρτίου 2016
   σχετικά με την εφαρμογή της οδηγίας 2008/120/ΕΚ του Συμβουλίου για τους στοιχειώδεις κανόνες για την προστασία των χοίρων όσον αφορά τα μέτρα σχετικά με τη μείωση της ανάγκης κοπής της ουράς
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η οδηγία 2008/120/ΕΚ του Συμβουλίου (1) απαιτεί από τα κράτη μέλη να μεριμνήσουν ώστε η κοπή της ουράς να μην αποτελεί πάγια τακτική, αλλά να διενεργείται μόνον εφόσον υπάρχουν αποδείξεις ότι υπέστησαν κακώσεις μαστοί χοιρομητέρων ή αυτιά ή ουρές άλλων χοίρων.

               (2)

               Η κοπή της ουράς των χοίρων συνιστά πρακτική που αποβλέπει στην πρόληψη του δαγκώματος της ουράς, μιας παράδοξης συμπεριφοράς η οποία οφείλεται σε πολλούς παράγοντες. Η πρακτική αυτή είναι πιθανό να προκαλέσει πόνο στους χοίρους και, ως εκ τούτου, είναι επιζήμια για την ευζωία τους.

               (3)

               Η οδηγία 2008/120/ΕΚ προβλέπει ότι, προτού εφαρμοστεί η κοπή της ουράς, πρέπει να ληφθούν άλλα μέτρα για την πρόληψη του δαγκώματος της ουράς και άλλων ενδείξεων περίεργης συμπεριφοράς, με γνώμονα το περιβάλλον και την πυκνότητα του πληθυσμού. Για τον λόγο αυτό, οι περιβαλλοντικές συνθήκες ή τα συστήματα διαχείρισης πρέπει να τροποποιούνται αν δεν είναι κατάλληλα.

               (4)

               Η οδηγία 2008/120/ΕΚ απαιτεί επίσης από τα κράτη μέλη να εξασφαλίζουν ότι οι χοίροι έχουν συνεχή πρόσβαση σε επαρκή ποσότητα υλικών η οποία επιτρέπει την κατάλληλη αναζήτηση και χειρισμό υλικών όπως η στρωμνή, τα άχυρα, το ξύλο, το πριονίδι, το κοπρόχωμα μανιταριών, η τύρφη ή μείγμα αυτών («υλικό εμπλουτισμού»), χωρίς να τίθεται σε κίνδυνο η υγεία των εν λόγω ζώων.

               (5)

               Η Ευρωπαϊκή Αρχή για την Ασφάλεια των Τροφίμων έχει εκδώσει επιστημονικές γνώμες σχετικά με τους κινδύνους που συνδέονται με το δάγκωμα της ουράς στους χοίρους και τα πιθανά μέσα για τη μείωση της ανάγκης κοπής της ουράς (2), καθώς και μία επιστημονική γνώμη σχετικά με την πολυπαραγοντική προσέγγιση όσον αφορά τη χρήση ζωικών και μη ζωικών μέτρων για την αξιολόγηση της καλής διαβίωσης των χοίρων (3). Τα πορίσματα των εν λόγω επιστημονικών γνωμών θα πρέπει να λαμβάνονται υπόψη στις βέλτιστες πρακτικές που αναφέρονται στην παρούσα σύσταση.

               (6)

               Τα συστήματα εκτροφής διαφέρουν μεταξύ των κρατών μελών. Ως εκ τούτου, είναι αναγκαίο να δοθούν, σε ενωσιακό επίπεδο, συστάσεις βέλτιστων πρακτικών με στόχο τη μείωση της ανάγκης κοπής της ουράς και να εξευρεθούν βελτιστοποιημένες λύσεις για την παροχή υλικών εμπλουτισμού.

               (7)

               Η παρούσα σύσταση θα πρέπει να εφαρμόζεται σύμφωνα με τις διατάξεις της οδηγίας 2008/120/ΕΚ και άλλης συναφούς νομοθεσίας της Ένωσης που εφαρμόζεται στον τομέα της καλής διαβίωσης των χοίρων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Κατά την υλοποίηση των γενικών απαιτήσεων όσον αφορά την πρόληψη του δαγκώματος της ουράς και, κατά συνέπεια, τη μείωση της συστηματικής κοπής της ουράς, όπως ορίζονται στο παράρτημα I της οδηγίας 2008/120/ΕΚ, τα κράτη μέλη θα πρέπει να λαμβάνουν υπόψη τις κατευθυντήριες γραμμές για βέλτιστες πρακτικές με βάση τις επιστημονικές γνώσεις που παρατίθενται στα σημεία 2 έως 7.

               2.

               Τα κράτη μέλη θα πρέπει:

                           α)

                           να μεριμνούν ώστε οι κτηνοτρόφοι να διενεργούν εκτίμηση κινδύνου όσον αφορά τη συχνότητα του δαγκώματος της ουράς με βάση ζωικούς και μη ζωικούς δείκτες («αξιολόγηση κινδύνου»)· και

                           β)

                           να καθορίζουν τα κριτήρια συμμόρφωσης με τις απαιτήσεις που ορίζονται στη νομοθεσία και να τα δημοσιεύουν σε δικτυακό τόπο.

               3.

               Κατά την εκτίμηση κινδύνου θα πρέπει να ελέγχονται οι ακόλουθες παράμετροι:

                           α)

                           τα υλικά εμπλουτισμού που έχουν χορηγηθεί·

                           β)

                           η καθαριότητα·

                           γ)

                           η θερμική άνεση και η ποιότητα του αέρα·

                           δ)

                           η κατάσταση της υγείας·

                           ε)

                           ο ανταγωνισμός για τη διεκδίκηση τροφής και χώρου·

                           στ)

                           η διατροφή.

                     Με βάση τα αποτελέσματα της εκτίμησης κινδύνου, θα πρέπει να εξεταστεί το ενδεχόμενο να γίνουν κατάλληλες τροποποιήσεις όσον αφορά τη διαχείριση των γεωργικών εκμεταλλεύσεων, όπως παροχή κατάλληλων υλικών εμπλουτισμού, διαμόρφωση άνετων συνθηκών διαβίωσης, εξασφάλιση καλής κατάστασης της υγείας και/ή χορήγηση ισορροπημένης διατροφής στους χοίρους.

               4.

               Τα υλικά εμπλουτισμού θα πρέπει να επιτρέπουν στους χοίρους να ικανοποιούν τις βασικές ανάγκες τους χωρίς να θέτουν σε κίνδυνο την υγεία τους.
               Για τον σκοπό αυτό, τα υλικά εμπλουτισμού θα πρέπει να είναι ασφαλή και να έχουν τα ακόλουθα χαρακτηριστικά:
               α)   να είναι βρώσιμα— ώστε οι χοίροι να μπορούν να τα τρώνε ή να τα μυρίζουν, κατά προτίμηση με διατροφικά οφέλη·
               β)   να είναι μασώμενα— ώστε οι χοίροι να μπορούν να τα δαγκώνουν·
               γ)   να είναι ανιχνεύσιμα— ώστε οι χοίροι να μπορούν να τα ψάχνουν·
               δ)   να αποτελούν υλικό απασχόλησης— ώστε οι χοίροι να μπορούν να αλλάξουν τη θέση, την εμφάνιση ή τη δομή των εν λόγω υλικών.

               5.

               Εκτός από τα χαρακτηριστικά που αναφέρονται στο σημείο 4, τα υλικά εμπλουτισμού θα πρέπει να παρέχονται κατά τρόπο ώστε:

                           α)

                           να συντηρούν το ενδιαφέρον των ζώων, δηλαδή θα πρέπει να ενθαρρύνουν την εξερευνητική συμπεριφορά των χοίρων και να αντικαθίστανται και να επαναπληρούνται τακτικά·

                           β)

                           να είναι προσβάσιμα για χειρισμό με το στόμα·

                           γ)

                           να παρέχονται σε επαρκή ποσότητα·

                           δ)

                           να είναι καθαρά και υγιεινά.

               6.

               Για την ικανοποίηση των βασικών αναγκών των χοίρων, τα υλικά εμπλουτισμού θα πρέπει να πληρούν όλα τα χαρακτηριστικά που παρατίθενται στα σημεία 4 και 5.
               Για τον σκοπό αυτό, τα υλικά εμπλουτισμού θα πρέπει να κατηγοριοποιούνται ως εξής:
               α)   βέλτιστα υλικά— υλικά τα οποία έχουν όλα τα χαρακτηριστικά που παρατίθενται στα σημεία 4 και 5 και, ως εκ τούτου, μπορούν να χρησιμοποιούνται μόνα·
               β)   μη βέλτιστα υλικά— υλικά τα οποία έχουν τα περισσότερα από τα χαρακτηριστικά που παρατίθενται στα σημεία 4 και 5 και, ως εκ τούτου, θα πρέπει να χρησιμοποιούνται σε συνδυασμό με άλλα υλικά·
               γ)   υλικά οριακού ενδιαφέροντος— υλικά που αποσπούν την προσοχή των χοίρων και τα οποία δεν θα πρέπει να θεωρηθεί ότι ικανοποιούν τις βασικές ανάγκες τους και, ως εκ τούτου, θα πρέπει επίσης να παρέχονται βέλτιστα ή μη βέλτιστα υλικά.

               7.

               Τα κράτη μέλη, για να εξασφαλίσουν ότι οι χοίροι έχουν πρόσβαση σε επαρκή και κατάλληλα υλικά εμπλουτισμού, θα πρέπει να διασφαλίσουν ότι οι γεωργοί ακολουθούν τις βέλτιστες πρακτικές όσον αφορά τους κατάλληλους δείκτες για την παρακολούθηση της καλής διαβίωσης των εκτρεφόμενων χοίρων που έχουν υπό τη φροντίδα τους.
               Η συγκεκριμένη μέθοδος για τον έλεγχο της πρόσβασης σε υλικά εμπλουτισμού θα πρέπει να περιλαμβάνει ελέγχους με βάση:

                           α)

                           ζωικούς δείκτες, όπως δαγκωμένη ουρά, βλάβες του δέρματος και/ή μη φυσιολογική συμπεριφορά των χοίρων (π.χ. ελάχιστο ενδιαφέρον για τα παρεχόμενα υλικά εμπλουτισμού, συμπλοκές με σκοπό τη χρήση των υλικών εμπλουτισμού, δάγκωμα στοιχείων άλλων από τα παρεχόμενα υλικά εμπλουτισμού, αναζήτηση με το ρύγχος στα περιττώματά τους ή, στην περίπτωση των θηλυκών χοίρων, αύξηση της συχνότητας κατασκευής ψευδοφωλιάς)· και

                           β)

                           μη ζωικούς δείκτες, όπως η συχνότητα της ανανέωσης, η προσβασιμότητα, η ποσότητα και η καθαρότητα των παρεχόμενων υλικών εμπλουτισμού.

               8.

               Η Επιτροπή θα πρέπει να παρακολουθεί την εφαρμογή της παρούσας σύστασης και να παρέχει, σύμφωνα με τις πλέον πρόσφατες και σχετικές επιστημονικές γνώσεις, σε διαδικτυακό της τόπο που να είναι διαθέσιμος στο κοινό λεπτομερέστερες πληροφορίες σχετικά με τις βέλτιστες πρακτικές που αναφέρονται στα σημεία 2 έως 7.

               9.

               Τα κράτη μέλη, με την ενεργό συμμετοχή των γεωργών, θα πρέπει να διαδίδουν επαρκώς τις βέλτιστες πρακτικές που αναφέρονται στα σημεία 2 έως 7.

      Βρυξέλλες, 8 Μαρτίου 2016.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  Οδηγία 2008/120/ΕΚ του Συμβουλίου, της 18ης Δεκεμβρίου 2008, για τους στοιχειώδεις κανόνες για την προστασία των χοίρων (ΕΕ L 47 της 18.2.2009, σ. 5).

      (2)  http://www.efsa.europa.eu/en/efsajournal/pub/611

      (3)  http://www.efsa.europa.eu/en/efsajournal/pub/3702


title: Σύσταση του Συμβουλίου, της 28ης Ιουνίου 2011 — Νεολαία σε κίνηση — Προώθηση της μαθησιακής κινητικότητας των νέων

text:
               7.7.2011

               EL

               Επίσημη Εφημερίδα της Ευρωπαϊκής Ένωσης

               C 199/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 28ης Ιουνίου 2011
   Νεολαία σε κίνηση — Προώθηση της μαθησιακής κινητικότητας των νέων
   2011/C 199/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 165 και 166,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στην ανακοίνωσή της 3ης Μαρτίου 2010 με τίτλο «Ευρώπη 2020 — Στρατηγική για έξυπνη, διατηρήσιμη και χωρίς αποκλεισμούς ανάπτυξη», η Επιτροπή θέτει ως μια από τις προτεραιότητές της την ανάπτυξη οικονομίας που βασίζεται στη γνώση και την καινοτομία («έξυπνη ανάπτυξη») και προβάλλει μια εμβληματική πρωτοβουλία (Νεολαία σε κίνηση), προκειμένου να ενισχυθούν οι επιδόσεις και η ελκυστικότητα των ιδρυμάτων τριτοβάθμιας εκπαίδευσης της Ευρώπης σε διεθνές επίπεδο και να βελτιωθεί η συνολική ποιότητα σε όλα τα επίπεδα εκπαίδευσης και κατάρτισης στην Ένωση, με τον συνδυασμό αριστείας και ισότητας μέσα από την προώθηση της κινητικότητας των νέων και τη βελτίωση της κατάστασής τους όσον αφορά την απασχόληση. Η παρούσα σύσταση εντάσσεται στην πρωτοβουλία Νεολαία σε κίνηση και συνάδει προς τις ολοκληρωμένες κατευθυντήριες γραμμές της Ευρώπης 2020.

               (2)

               Η μαθησιακή κινητικότητα, δηλαδή η διακρατική κινητικότητα με σκοπό την απόκτηση νέων γνώσεων, δεξιοτήτων και ικανοτήτων, αποτελεί έναν από τους βασικούς τρόπους με τον οποίο οι νέοι μπορούν να ενισχύσουν τη μελλοντική τους απασχολησιμότητα, καθώς και την διαπολιτισμική τους συνειδητοποίηση, την προσωπική τους ανέλιξη, τη δημιουργικότητα και την ενεργό συμμετοχή τους στα κοινά. Οι Ευρωπαίοι που είναι κινητικοί ως νεαροί εκπαιδευόμενοι είναι πιο πιθανό να παραμείνουν κινητικοί και αργότερα στη ζωή τους ως εργαζόμενοι. Η μαθησιακή κινητικότητα μπορεί να καταστήσει τα συστήματα και τα ιδρύματα εκπαίδευσης και κατάρτισης πιο ανοιχτά, πιο ευρωπαϊκά και διεθνή και περισσότερο προσιτά και αποδοτικά. Μπορεί επίσης να ενισχύσει την ανταγωνιστικότητα της Ευρώπης συμβάλλοντας στην οικοδόμηση μιας κοινωνίας με εντατική χρησιμοποίηση της γνώσης.

               (3)

               Τα οφέλη της κινητικότητας υπογραμμίσθηκαν στο ψήφισμα του Συμβουλίου και των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου, της 14ης Δεκεμβρίου 2000, σχετικά με το σχέδιο δράσης για την κινητικότητα (1) και στη σύσταση του Ευρωπαϊκού Κοινοβουλίου και του Συμβουλίου, της 10ης Ιουλίου 2001, για την ενδοκοινοτική κινητικότητα των σπουδαστών, των επιμορφωνόμενων ατόμων, των εθελοντών, των εκπαιδευτικών και των εκπαιδευτών (2). Η εν λόγω σύσταση του 2001 καλούσε τα κράτη μέλη να λάβουν τα κατάλληλα μέτρα ώστε να αρθούν οι παράγοντες που παρεμποδίζουν την κινητικότητα αυτών των ομάδων.

               (4)

               Πολλά έχουν επιτευχθεί στον τομέα της κινητικότητας των νέων από τότε που εκδόθηκε η σύσταση του 2001. Ωστόσο, δεν αξιοποιούνται πλήρως όλα τα μέσα και εργαλεία και πολλά εμπόδια παραμένουν. Επιπλέον, την τελευταία δεκαετία το συνολικό περιεχόμενο της μαθησιακής κινητικότητας άλλαξε σημαντικά, μεταξύ άλλων λόγω της παγκοσμιοποίησης, της τεχνολογικής προόδου — συμπεριλαμβανομένων των τεχνολογιών της επικοινωνίας και της πληροφορίας («ΤΕΠ») — και, τέλος, της μεγαλύτερης έμφασης που δόθηκε στην απασχολησιμότητα και την κοινωνική διάσταση.

               (5)

               Στα συμπεράσματα του Συμβουλίου και των αντιπροσώπων των Κυβερνήσεων των κρατών μελών, συνελθόντων στα πλαίσια του Συμβουλίου, της 22ας Μαΐου 2008, σχετικά με την προώθηση της δημιουργικότητας και της καινοτομίας μέσω της εκπαίδευσης και της κατάρτισης, τονίζεται ότι η ποικιλομορφία και τα πολυπολιτισμικά περιβάλλοντα μπορούν να κινητοποιήσουν τη δημιουργικότητα.

               (6)

               Στα συμπεράσματά του, της 21ης Νοεμβρίου 2008, σχετικά με την κινητικότητα των νέων, το Συμβούλιο κάλεσε τα κράτη μέλη να εγκρίνουν τον στόχο να καταστεί σταδιακά η πραγματοποίηση περιόδων μάθησης στο εξωτερικό ο κανόνας και όχι η εξαίρεση για όλους τους Ευρωπαίους νέους. Το Συμβούλιο κάλεσε επίσης την Επιτροπή να καταρτίσει πλάνο εργασίας για την ενσωμάτωση δράσεων υπέρ της διασυνοριακής κινητικότητας σε όλα τα ευρωπαϊκά προγράμματα και να στηρίζει τα κράτη μέλη στις προσπάθειες που καταβάλλουν για την προώθηση της κινητικότητας.

               (7)

               Στα συμπεράσματα του Συμβουλίου, της 26ης Νοεμβρίου 2009, για την επαγγελματική εξέλιξη των εκπαιδευτικών και των διευθυντών σχολείων, αναγνωρίζεται ότι το διδακτικό προσωπικό σε όλα τα επίπεδα μπορεί να επωφεληθεί περισσότερο από την αυξανόμενη κινητικότητα και δικτύωση στον τομέα της μάθησης,

               (8)

               Η Επιτροπή εξέδωσε την Πράσινη Βίβλο με τίτλο «Προώθηση της μαθησιακής κινητικότητας των νέων» τον Ιούλιο του 2009, η οποία έδωσε το έναυσμα για δημόσια διαβούλευση σε σειρά θεμάτων, όπως: πώς μπορούν να τονωθούν καλύτερα οι ευκαιρίες κινητικότητας για τους Ευρωπαίους νέους, ποια εμπόδια στην κινητικότητα εξακολουθούν να μην έχουν ξεπεραστεί και πώς όλοι οι εμπλεκόμενοι παράγοντες μπορούν να ενώσουν τις δυνάμεις τους για να δημιουργήσουν μια νέα σύμπραξη με σκοπό τη μαθησιακή κινητικότητα. Οι παρατηρήσεις που διατυπώθηκαν στο πλαίσιο αυτής της διαβούλευσης υπήρξαν σημαντικές για την παρούσα σύσταση, όπως και οι γνωμοδοτήσεις που εκδόθηκαν από την Ευρωπαϊκή Οικονομική και Κοινωνική Επιτροπή (3) και την Επιτροπή των Περιφερειών (4).

               (9)

               Η κινητικότητα των νεαρών ερευνητών πρέπει επίσης να ενθαρρυνθεί, ώστε να εξασφαλιστεί ότι η Ένωση δεν υστερεί έναντι των ανταγωνιστών της στην έρευνα και την καινοτομία. Η ανακοίνωση της Επιτροπής, της 23ης Μαΐου 2008, με τίτλο «Καλύτερες σταδιοδρομίες και περισσότερη κινητικότητα: μια ευρωπαϊκή σύμπραξη για τους ερευνητές» πρότεινε μια δέσμη ενεργειών οι οποίες θα εγγυώνται στους ερευνητές σε ολόκληρη την Ένωση κατάλληλη κατάρτιση, ελκυστική σταδιοδρομία και εξάλειψη των εμποδίων στην κινητικότητά τους. Ταυτόχρονα, το Συμβούλιο, στα συμπεράσματα που ενέκρινε στις 2 Μαρτίου 2010 για την κινητικότητα και τη σταδιοδρομία των Ευρωπαίων ερευνητών, διατύπωσε σαφείς προτάσεις για τη βελτίωση της κινητικότητας των ερευνητών και εντόπισε διάφορα πεδία δράσης, με σκοπό να προαγάγει την ελεύθερη κυκλοφορία της γνώσης (την «πέμπτη ελευθερία»).

               (10)

               Τα προγράμματα της Ένωσης, εκτός από τη σημαντική στήριξη που παρέχουν στην κινητικότητα και τη συμβολή τους στην ανάπτυξη και διεθνοποίηση των εκπαιδευτικών συστημάτων, έχουν καταστήσει εφικτή την διάδοση ορθών πρακτικών και εργαλείων σε επίπεδο Ένωσης, με σκοπό τη διευκόλυνση της κινητικότητας των νέων σε όλα τα πλαίσια μάθησης και κατάρτισης.

               (11)

               Οι οικονομικές εκτιμήσεις καθιστούν ιδιαίτερα αναγκαία την εξασφάλιση της αποτελεσματικής χρήσης και της διοικητικής απλούστευσης των υφισταμένων εθνικών και ενωσιακών προγραμμάτων και εργαλείων για την προαγωγή και στήριξη της μαθησιακής κινητικότητας.

               (12)

               Η παρούσα σύσταση αφορά τους νέους της Ευρώπης σε όλα τα πλαίσια μάθησης και κατάρτισης, στο σχολείο, στην επαγγελματική κατάρτιση (εντός του σχολείου ή ως μαθητεία), σε προγράμματα βραχείας διάρκειας και επίπεδα προπτυχιακών σπουδών, μεταπτυχιακών σπουδών και διδακτορικού, καθώς και στις ανταλλαγές νέων, στις εθελοντικές δραστηριότητες ή στην πρακτική άσκηση, εντός ή εκτός της Ένωσης. Η μαθησιακή κινητικότητα θεωρείται ότι άπτεται όλων των επιστημονικών κλάδων και όλων των τομέων, όπως ο πολιτισμός, οι επιστήμες, η τεχνολογία, οι τέχνες και ο αθλητισμός, και ότι απευθύνεται επίσης στους νεαρούς επιχειρηματίες και ερευνητές. Κατά την έννοια της παρούσας σύστασης, νοείται η μάθηση που πραγματοποιείται σε επίσημα, ανεπίσημα και άτυπα πλαίσια.

               (13)

               Η παρούσα σύσταση επιδιώκει να παροτρύνει τα κράτη μέλη ώστε να προαγάγουν τη μαθησιακή κινητικότητα των νέων και, όπου αυτό είναι δυνατό, να άρουν τα εμπόδια που παρακωλύουν την πρόοδο σε αυτόν τον τομέα. Ταυτόχρονα, σέβεται απόλυτα τις αρμοδιότητες και τις υποχρεώσεις των κρατών μελών στο πλαίσιο της εθνικής και της ενωσιακής νομοθεσίας.

               (14)

               Για να διευκολυνθεί η κινητικότητα, η παρούσα σύσταση ενθαρρύνει επίσης τα κράτη μέλη να αξιοποιήσουν πλήρως τις δυνατότητες των υφιστάμενων μέσων της Ένωσης και της Μπολόνιας, ιδίως του ευρωπαϊκού χάρτη ποιότητας για την κινητικότητα, του Europass (συμπεριλαμβανομένου του συμπληρώματος διπλώματος), του βιβλιαρίου Youthpass, του ευρωπαϊκού πλαισίου επαγγελματικών προσόντων, του ευρωπαϊκού συστήματος μεταφοράς και συσσώρευσης ακαδημαϊκών μονάδων και του ευρωπαϊκού συστήματος ακαδημαϊκών μονάδων για την επαγγελματική εκπαίδευση και κατάρτιση.

               (15)

               Η παρούσα σύσταση παρέχει ειδική καθοδήγηση όσον αφορά τα διοικητικά και θεσμικά θέματα που έχουν σχέση με την μαθησιακή κινητικότητα των νέων,

         ΣΥΝΙΣΤΑ ΣΤΑ ΚΡΑΤΗ ΜΕΛΗ:
   1)   Πληροφορίες και καθοδήγηση σχετικά με τις ευκαιρίες μαθησιακής κινητικότητας

               α)

               Να βελτιώσουν την ποιότητα των πληροφοριών και της καθοδήγησης που παρέχουν σχετικά με τις ευκαιρίες κινητικότητας και τη διαθεσιμότητα υποτροφιών σε εθνικό, περιφερειακό και τοπικό επίπεδο, έχοντας ως στόχο ειδικές ομάδες εκπαιδευομένων, τόσο εντός όσο και εκτός Ένωσης. Τα κράτη μέλη θα πρέπει να βρουν νέους, δημιουργικούς και διαδραστικούς τρόπους διάδοσης των πληροφοριών, επικοινωνίας και ανταλλαγών με τους νέους και όλους τους άλλους ενδιαφερόμενους παράγοντες.

               β)

               Να καταστήσουν ευχερέστερη την πρόσβαση στην πληροφόρηση για όλους τους νέους όσον αφορά τη μαθησιακή κινητικότητα, π.χ. μέσω κεντρικών δικτυακών πυλών και άλλων δικτυακών υπηρεσιών, κέντρων υποστήριξης (όπως οι «ευρωπαϊκές υπηρεσίες»), πληροφοριών και υπηρεσιών παροχής συμβουλών. Η χρήση υπηρεσιών που βασίζονται στο διαδίκτυο μπορεί επίσης να είναι χρήσιμη. Στο πλαίσιο αυτό, συνιστάται η χρήση του δικτύου Euroguidance.

               γ)

               Να συνεργαστούν με την Επιτροπή ώστε να αναπτύξουν περαιτέρω και να επικαιροποιήσουν την πύλη PLOTEUS για τις ευκαιρίες μάθησης, δηλαδή να αυξήσουν τον αριθμό των εθνικών σημείων πληροφόρησης στα οποία έχουν άμεση πρόσβαση οι πολίτες μέσω της πολυγλωσσικής διεπαφής PLOTEUS.

               δ)

               Να ενθαρρύνουν τα σχετικά εθνικά και περιφερειακά γραφεία ώστε να εγγυώνται ότι το έργο τους ενσωματώνεται στο έργο των ενδιαφερόμενων φορέων στον τομέα της μαθησιακής κινητικότητας, ώστε να εξασφαλίζεται η παροχή σαφών, συνεκτικών και απλών πληροφοριών.

         2)   Κίνητρα για συμμετοχή σε διακρατικές δραστηριότητες μαθησιακής κινητικότητας

               α)

               να προαγάγουν την προστιθέμενη αξία της μαθησιακής κινητικότητας μεταξύ εκπαιδευόμενων, των οικογενειών τους, εκπαιδευτικών, εκπαιδευτών, λειτουργών που εργάζονται με νέους και εργοδοτών όσον αφορά την ολοκλήρωσή τους και την ανάπτυξη επαγγελματικών, γλωσσικών, κοινωνικών και διαπολιτισμικών ικανοτήτων, την δημιουργικότητα, την ενεργό συμμετοχή στα κοινά και τη μελλοντική απασχολησιμότητα, ιδίως στο πλαίσιο μιας διαρκώς πιο παγκόσμιας αγοράς εργασίας.

               β)

               Να ενθαρρύνουν τη δικτύωση μεταξύ των συναφών οργανώσεων, των ενδιαφερομένων κύκλων συμφερόντων και άλλων παραγόντων, προκειμένου να εξασφαλίζεται συντονισμένη προσέγγιση με στόχο την παροχή κινήτρων στους νέους.

               γ)

               Να ενθαρρύνουν την ανταλλαγή ομοτίμων μεταξύ κινητικών και ακόμα μη κινητικών εκπαιδευομένων, προκειμένου να βελτιωθεί η κινητικότητα.

               δ)

               να ενθαρρύνουν μία «παιδεία κινητικότητας», για παράδειγμα με την ένταξη των ευκαιριών κινητικότητας σε όλα τα μαθησιακά πλαίσια καθώς και με την προαγωγή μεγαλύτερης κοινωνικής αναγνώρισης της αξίας της μαθησιακής κινητικότητας.

         3)   Διαμόρφωση ευκαιριών μαθησιακής κινητικότητας, ιδίως όσον αφορά τις δεξιότητες σε ξένες γλώσσες και την διαπολιτισμική συνειδητοποίηση

               α)

               να αναγνωρίσουν τη σημασία της εκμάθησης γλωσσών και της απόκτησης διαπολιτισμικών ικανοτήτων από τα πρώτα στάδια της εκπαίδευσης, ενθαρρύνοντας την ποιοτική γλωσσική και πολιτισμική προετοιμασία για την κινητικότητα, τόσο στη γενική όσο και στην επαγγελματική εκπαίδευση.

               β)

               να ενθαρρύνουν τους εκπαιδευτικούς να χρησιμοποιούν πιο καινοτόμες μεθόδους για τη διδασκαλία ξένων γλωσσών, μεταξύ άλλων όσες βασίζονται στις ΤΠΕ. Ιδιαίτερη σημασία θα πρέπει να δίνεται στους μειονεκτούντες εκπαιδευόμενους και στις ειδικές ανάγκες τους.

               γ)

               Να ενθαρρύνουν την απόκτηση βασικών ψηφιακών ικανοτήτων από τους νέους, ώστε να εξασφαλίζεται ότι θα μπορούν να προετοιμάσουν την κινητικότητά τους υπό τις καλύτερες συνθήκες, καθώς και ότι θα εκμεταλλεύονται τις νέες ευκαιρίες για εικονική κινητικότητα, η οποία συμπληρώνει την υλική κινητικότητα.

               δ)

               Να ενθαρρύνουν τις συμπράξεις και τις ανταλλαγές μεταξύ εκπαιδευτικών ιδρυμάτων, καθώς και μεταξύ παρόχων ανεπίσημων μορφών μάθησης, προκειμένου να προετοιμάζονται καλύτερα οι περίοδοι κινητικότητας.

         4)   Διοικητικά και θεσμικά ζητήματα σχετικά με τις περιόδους μάθησης στο εξωτερικό

               α)

               Να επιλύσουν, όπου αυτό είναι δυνατό, τα διοικητικά ζητήματα που δημιουργούν δυσκολίες για την απόκτηση θεώρησης και άδειας παραμονής από μη μόνιμους κατοίκους της Ευρωπαϊκής Ένωσης οι οποίοι επιθυμούν να αξιοποιήσουν ευκαιρία μάθησης σε κάποιο κράτος μέλος.

               β)

               Να μειώσουν, όπου αυτό είναι δυνατό, τον διοικητικό φόρτο, ώστε να προωθήσουν τη μαθησιακή κινητικότητα από και προς την Ένωση. Η ενίσχυση της συνεργασίας και των συμπράξεων με τρίτες χώρες, οι συμφωνίες μεταξύ των αρμόδιων αρχών στα κράτη μέλη και οι διμερείς συμφωνίες μεταξύ ιδρυμάτων αναμένεται να διευκολύνουν τη μαθησιακή κινητικότητα μεταξύ της Ένωσης και άλλων μερών του κόσμου.

               γ)

               Να μελετήσουν ζητήματα που ανακύπτουν από τους διαφορετικούς νομικούς κανόνες που ισχύουν στην Ένωση όσον αφορά τη συμμετοχή ανηλίκων σε προγράμματα μαθησιακής κινητικότητας.

               δ)

               Να διαμορφώσουν σαφή συστήματα για να ενθαρρύνουν τους μαθητευόμενους σε αρχική επαγγελματική εκπαίδευση να συμμετάσχουν σε μαθησιακή κινητικότητα. Για να τονωθεί η μαθησιακή κινητικότητα των μαθητευομένων και των νέων ερευνητών, τα κράτη μέλη θα πρέπει να εξασφαλίζουν, σύμφωνα με την εθνική τους νομοθεσία, κατάλληλη πρόσβαση σε προστασία όσον αφορά την ασφάλιση, τα εργασιακά πρότυπα, τις απαιτήσεις για την υγεία και την ασφάλεια, καθώς και τις ρυθμίσεις που αφορούν τη φορολογία, την κοινωνική ασφάλιση και τις συντάξεις.

               ε)

               Να ενθαρρύνουν ενεργά τα προγράμματα εκπαίδευσης και κατάρτισης που σχεδιάζονται και εφαρμόζονται από κοινού με ιδρύματα άλλων χωρών.

               στ)

               Να ενσωματώσουν ευκαιρίες για κινητικότητα στο πρόγραμμα σπουδών ή το πρόγραμμα κατάρτισης, κατά περίπτωση. Πέραν αυτού, η προσφορά ευκαιριών και για σύντομες περιόδους κινητικότητας μπορεί να ενθαρρύνει περισσότερους νέους να γίνουν κινητικοί.

         5)   Δυνατότητα μεταφοράς υποτροφιών και δανείων
   Να προαγάγουν τη δυνατότητα μεταφοράς υποτροφιών και δανείων και την κατάλληλη πρόσβαση σε σχετικές παροχές, ώστε να διευκολύνουν τη μαθησιακή κινητικότητα των νέων.
   6)   Ποιότητα της μαθησιακής κινητικότητας

               α)

               Να χρησιμοποιούν υφιστάμενους χάρτες ποιότητας, όπως τον ευρωπαϊκό χάρτη ποιότητας για την κινητικότητα και χάρτες εθνικού και περιφερειακού επιπέδου, προκειμένου να εξασφαλίζουν ότι η κινητικότητα είναι υψηλής ποιότητας, και να προαγάγουν την διασφάλιση της ποιότητας για κάθε πτυχή της κινητικότητας.

               β)

               Να ενθαρρύνουν τον συνεχή διάλογο και σαφείς ρυθμίσεις μεταξύ των ιδρυμάτων προέλευσης και υποδοχής, π.χ. με τη χρήση συμφωνιών μάθησης. Να ενθαρρύνουν την αναγνώριση των γνώσεων, δεξιοτήτων και ικανοτήτων που απαιτούνται, διαφανείς διαδικασίες επιλογής, ανταλλαγές ομοτίμων και διαρθρωμένη στήριξη των εκπαιδευομένων.

               γ)

               Να ενθαρρύνουν τους μηχανισμούς τακτικής ανατροφοδότησης μετά από περίοδο μαθησιακής κινητικότητας, ώστε να εξασφαλίζεται η υψηλή ποιότητα της εμπειρίας.

               δ)

               Να ενθαρρύνουν την κατάρτιση προγραμμάτων καθοδήγησης και μάθησης από ομοτίμους, ώστε να εξασφαλίζεται η ενσωμάτωση των διακινούμενων εκπαιδευομένων στη χώρα ή στο ίδρυμα υποδοχής.

               ε)

               Να ενθαρρύνουν την παροχή άνετων και οικονομικά προσιτών εγκαταστάσεων, όπως η στέγη, το φαγητό και η μεταφορά, για τους κινητικούς εκπαιδευόμενους.

               στ)

               Να ενθαρρύνουν την παροχή καθοδήγησης στους εκπαιδευόμενους όσον αφορά την βέλτιστη χρήση της μαθησιακής κινητικότητας ώστε να αναπτύξουν τις γνώσεις, τις δεξιότητες και τις ικανότητές τους.

               ζ)

               Να ενθαρρύνουν την παροχή καθοδήγησης στους διακινούμενους εκπαιδευόμενους μετά την επιστροφή τους ως προς την αξιοποίηση των ικανοτήτων που απέκτησαν κατά την παραμονή τους στο εξωτερικό. Να παρέχουν βοήθεια για την ενσωμάτωση έπειτα από μακρά παραμονή στο εξωτερικό.

         7)   Αναγνώριση μαθησιακών αποτελεσμάτων

               α)

               Να προωθήσουν την εφαρμογή και τη χρήση των μέσων της Ένωσης τα οποία διευκολύνουν τη μεταφορά και επικύρωση των μαθησιακών αποτελεσμάτων που είναι προϊόν εμπειριών κινητικότητας μεταξύ των κρατών μελών. Πρέπει επίσης να δοθεί περισσότερη δημοσιότητα στα εν λόγω μέσα, ιδίως μεταξύ των εργοδοτών.

               β)

               Να βελτιώσουν τις διαδικασίες και τις κατευθυντήριες γραμμές για την επικύρωση και την αναγνώριση τόσο της άτυπης όσο και της ανεπίσημης μάθησης, ώστε να διευκολυνθεί ακόμα περισσότερο η κινητικότητα, π.χ. στο πλαίσιο των εθελοντικών δραστηριοτήτων και της εργασίας των νέων.

               γ)

               Να αντιμετωπίσουν το ζήτημα της επικύρωσης και της αναγνώρισης των γνώσεων, δεξιοτήτων και ικανοτήτων, όπως είναι οι δεξιότητες σε ξένες γλώσσες, που αποκτώνται κατά τη διάρκεια περιόδων κινητικότητας στο εξωτερικό.

               δ)

               Να υποστηρίξουν και να ενισχύσουν την ορατότητα των σημείων επαφής όπου τα άτομα θα μπορούν να λαμβάνουν πληροφορίες σχετικά με την αναγνώριση και την επικύρωση των επαγγελματικών προσόντων τους μετά την επιστροφή τους από το εξωτερικό.

         8)   Μειονεκτούντες εκπαιδευόμενοι
   Να παρέχουν στους μειονεκτούντες εκπαιδευόμενους, οι οποίοι ενδέχεται να στερούνται ευκαιριών μαθησιακής κινητικότητας, στοχοθετημένες πληροφορίες σχετικά με διαθέσιμα προγράμματα και στήριξη, προσαρμοσμένα στις ιδιαίτερες ανάγκες τους.
   9)   Συμπράξεις και χρηματοδότηση

               α)

               Να ενθαρρύνουν τη δημιουργία συμπράξεων μαθησιακής κινητικότητας με δημόσιους και ιδιωτικούς φορείς που δραστηριοποιούνται σε περιφερειακό και τοπικό επίπεδο. Εμπορικά επιμελητήρια, επιχειρηματικές και επαγγελματικές ενώσεις, ενώσεις επαγγελματικής εκπαίδευσης και κατάρτισης και μη κυβερνητικές οργανώσεις μπορεί να αποδειχθούν αξιόλογοι εταίροι στη συνάρτηση αυτή. Επιπλέον, θα πρέπει να ενισχυθούν τα δίκτυα σχολείων, πανεπιστημίων και επιχειρήσεων που ανταλλάσσουν πληροφορίες, ειδήσεις και εμπειρίες.

               β)

               Να παροτρύνουν τις περιφερειακές και τοπικές αρχές να διαδραματίσουν μεγαλύτερο ρόλο στην προαγωγή της μαθησιακής κινητικότητας μέσω της επέκτασης υφιστάμενων δικτύων και της δημιουργίας νέων συμπράξεων.

               γ)

               Να τονώσουν την ενεργό συνεργασία και επικοινωνία, μεταξύ άλλων με δραστηριότητες ευαισθητοποίησης και υποστήριξης σχετικά με την αξία της μαθησιακής κινητικότητας, μεταξύ του εκπαιδευτικού και του επιχειρηματικού κλάδου, αφού η συμμετοχή επιχειρήσεων συνιστά σημαντικό παράγοντα ενίσχυσης της κινητικότητας των νέων, μεταξύ άλλων επειδή έχει ως αποτέλεσμα τοποθετήσεις σε θέσεις εργασίας. Όπου κρίνεται σκόπιμο, να παρέχουν κίνητρα, όπως ειδικές υποτροφίες σε επιχειρήσεις, σύμφωνα με το δίκαιο της Ένωσης και την εθνική νομοθεσία, με σκοπό να ενθαρρύνουν τη δέσμευσή τους στην προσφορά τοποθετήσεων.

               δ)

               Να συμβάλουν στη συνοχή και τη συμπληρωματικότητα των εθνικών και ενωσιακών προγραμμάτων, ενόψει της δημιουργίας συμπράξεων και της βελτίωσης της αποδοτικότητας των προγραμμάτων κινητικότητας.

         10)   Ο ρόλος των «πολλαπλασιαστών»

               α)

               Να ενθαρρύνουν και να προαγάγουν τη χρήση «πολλαπλασιαστών», λχ. των εκπαιδευτικών, των εκπαιδευτών, της οικογένειας, των λειτουργών που εργάζονται με νέους και των νέων που έχουν συμμετάσχει σε εμπειρία κινητικότητας, ώστε να εμπνεύσουν και να κινητροδοτήσουν τους νέους να δοκιμάσουν την κινητικότητα. Να ενθαρρύνουν τους εργοδότες στον τομέα της εκπαίδευσης να αναγνωρίσουν τη σημασία και την αξία της προσήλωσης των εκπαιδευτικών, των εκπαιδευτών και των λειτουργών που εργάζονται με νέους στη μαθησιακή κινητικότητα.

               β)

               Να προωθούν και να υποστηρίζουν την παροχή ευκαιριών μαθησιακής κινητικότητας ως συνιστώσας της αρχικής κατάρτισης και της επαγγελματικής εξέλιξης των διευθυντών εκπαιδευτικών ιδρυμάτων, των εκπαιδευτικών, των εκπαιδευτών, του διοικητικού προσωπικού και των λειτουργών που εργάζονται με νέους.

         11)   Παρακολούθηση της προόδου

               α)

               Να υποστηρίζουν — σε εθελοντική βάση — τις εργασίες για την εξέταση της σκοπιμότητας της δημιουργίας ενός μεθοδολογικού πλαισίου με σκοπό την παρακολούθηση της προόδου όσον αφορά την προαγωγή της μαθησιακής κινητικότητας και την εξάλειψη των παραγόντων που την παρεμποδίζουν, βάσει μιας προπαρασκευαστικής μελέτης που θα πραγματοποιήσει το δίκτυο EYRYDICE με τη συνδρομή εμπειρογνωμόνων από τα κράτη μέλη και με πλήρη χρήση των υπαρχουσών πηγών δεδομένων και πληροφοριών.

               β)

               Στα πλαίσια των υφιστάμενων δομών για την υποβολή εκθέσεων του στρατηγικού πλαισίου για την ευρωπαϊκή συνεργασία στην εκπαίδευση και κατάρτιση («ΕΤ 2020»), να ενημερώνουν την Επιτροπή σχετικά με την πρόοδο στον τομέα της προαγωγής της μαθησιακής κινητικότητας και της εξάλειψης των παραγόντων που την παρεμποδίζουν.

         ΣΗΜΕΙΩΝΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:

               1)

               Να εξασφαλίσει — σε στενή συνεργασία με τα κράτη μέλη — την πλήρη και αποτελεσματική χρήση των προγραμμάτων και προϋπολογισμών της Ένωσης, ιδίως στον τομέα της διά βίου μάθησης, ώστε να επεκταθούν και να διευρυνθούν οι ευκαιρίες μάθησης των νέων, λχ. μελετώντας το ενδεχόμενο χρησιμοποίησης των ευρωπαϊκών Διαρθρωτικών Ταμείων, του Ταμείου Συνοχής και της Ευρωπαϊκής Τράπεζας Επενδύσεων (5).

               2)

               Να υποστηρίξει τις προσπάθειες των κρατών μελών με σκοπό την προαγωγή της μαθησιακής κινητικότητας, ιδίως εξετάζοντας τις επιπτώσεις της παρούσας σύστασης στην επόμενη γενιά των προγραμμάτων εκπαίδευσης και κατάρτισης της Ένωσης, στη νεολαία και στο επόμενο πολυετές δημοσιονομικό πλαίσιο της Ένωσης.

               3)

               Να βελτιώσει, σε συνεργασία με τα κράτη μέλη, το στατιστικό πλαίσιο που χρησιμοποιείται για την καταμέτρηση τη μαθησιακή κινητικότητα σε διακρατική κλίμακα.

               4)

               Να εξετάσει, σε στενή συνεργασία με εμπειρογνώμονες από τα κράτη μέλη, τη σκοπιμότητα της ανάπτυξης ενός μεθοδολογικού πλαισίου — το οποίο αναφέρεται στην ανακοίνωση της Επιτροπής για την κινητικότητα της νεολαίας ως «Οδικός χάρτης κινητικότητας» με σκοπό την παρακολούθηση της προόδου όσον αφορά την προαγωγή της μαθησιακής κινητικότητας και την εξάλειψη των παραγόντων που την παρεμποδίζουν.

               5)

               Να αξιολογήσει την πρόοδο όσον αφορά την εξάλειψη των παραγόντων που εμποδίζουν τη μαθησιακή κινητικότητα μετά τα τέσσερα πρώτα έτη εφαρμογής της παρούσας σύστασης.

      Λουξεμβούργο, 28 Ιουνίου 2011.

            Για το Συμβούλιο

            Ο Πρόεδρος

         FAZEKAS S.

      (1)  ΕΕ C 371 της 23.12.2000, σ. 4.

      (2)  ΕΕ L 215 της 9.8.2001, σ. 30.

      (3)  ΕΕ C 255 της 22.9.2010, σ. 81.

      (4)  ΕΕ C 175 της 1.7.2009, σ. 31.

      (5)  Πέραν της εξέτασης της σκοπιμότητας της ανάπτυξης νέων μέσων χρηματοδοτικής υποστήριξης — μαζί και ενός πιθανού μηχανισμού για ευρωπαϊκά φοιτητικά δάνεια — σύμφωνα με τη σχετική πρόσκληση του Συμβουλίου προς την Επιτροπή στα συμπεράσματα του Νοεμβρίου 2008 για την κινητικότητα των νέων.


title: Σύσταση της Επιτροπής, της 30ής Απριλίου 2009 , που συμπληρώνει τις συστάσεις 2004/913/ΕΚ και 2005/162/ΕΚ όσον αφορά το καθεστώς αποδοχών των διοικητικών στελεχών των εισηγμένων εταιρειών (Κείμενο που παρουσιάζει ενδιαφέρον για τον ΕΟΧ)

text:
               15.5.2009

               EL

               Επίσημη Εφημερίδα της Ευρωπαϊκής Ένωσης

               L 120/28

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 30ής Απριλίου 2009
   που συμπληρώνει τις συστάσεις 2004/913/ΕΚ και 2005/162/ΕΚ όσον αφορά το καθεστώς αποδοχών των διοικητικών στελεχών των εισηγμένων εταιρειών
   (Κείμενο που παρουσιάζει ενδιαφέρον για τον ΕΟΧ)
   (2009/385/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:

               (1)

               Στις 14 Δεκεμβρίου 2004, η Επιτροπή εξέδωσε τη σύσταση 2004/913/ΕΚ για την προώθηση κατάλληλου καθεστώτος αποδοχών των διοικητικών στελεχών των εισηγμένων εταιρειών (1) και στις 15 Φεβρουαρίου 2005 η Επιτροπή εξέδωσε τη σύσταση 2005/162/ΕΚ σχετικά με το ρόλο των μη εκτελεστικών και των εποπτικών διοικητικών στελεχών των εισηγμένων εταιρειών, καθώς και με τις επιτροπές του διοικητικού ή του εποπτικού συμβουλίου (2). Οι κύριοι στόχοι των εν λόγω συστάσεων είναι να διασφαλιστεί η διαφάνεια των πρακτικών αμοιβής, ο έλεγχος των μετόχων για την πολιτική αποδοχών και τις μεμονωμένες αποδοχές μέσω γνωστοποίησης και η εισαγωγή υποχρεωτικής ή συμβουλευτικής ψηφοφορίας για τη δήλωση αποδοχών και την έγκριση των μετόχων για συστήματα αμοιβής βάσει μετοχών, η αποτελεσματική και ανεξάρτητη εποπτεία μη εκτελεστικών στελεχών και τουλάχιστον ένας συμβουλευτικός ρόλος για την επιτροπή αποδοχών αναφορικά με τις πρακτικές αμοιβής.

               (2)

               Από τις εν λόγω συστάσεις προκύπτει ότι η Επιτροπή πρέπει να παρακολουθεί την κατάσταση, συμπεριλαμβανομένης της υλοποίησης και της εφαρμογής των αρχών που περιλαμβάνονται σε αυτές τις συστάσεις, και να αξιολογεί την ανάγκη για περαιτέρω μέτρα. Επίσης, η πείρα των τελευταίων ετών, και πιο πρόσφατα σε σχέση με τη χρηματοπιστωτική κρίση, απέδειξε ότι οι δομές των αποδοχών έχουν καταστεί ολοένα πολυπλοκότερες, υπερβολικά επικεντρωμένες στα βραχυπρόθεσμα επιτεύγματα και σε ορισμένες περιπτώσεις οδήγησαν σε υπερβολικές αποδοχές, οι οποίες δεν αιτιολογούνται από την απόδοση.

               (3)

               Παρόλο που η μορφή, η διάρθρωση και το ύψος των αποδοχών των διοικητικών στελεχών εξακολουθούν να είναι ζητήματα τα οποία κατά κύριο λόγο εμπίπτουν στις αρμοδιότητες των εταιρειών, των μετόχων τους και, κατά περίπτωση, των εκπροσώπων των εργαζομένων, η Επιτροπή κρίνει ότι υπάρχει ανάγκη θέσπισης επιπρόσθετων αρχών σχετικά με τη δομή των αποδοχών των διοικητικών στελεχών, όπως ορίζεται στην πολιτική αποδοχών μιας εταιρείας και τη διαδικασία καθορισμού των αποδοχών, καθώς και έλεγχος αυτής της διαδικασίας.

               (4)

               Η παρούσα σύσταση δεν θίγει τα δικαιώματα, κατά περίπτωση, των κοινωνικών εταίρων σε συλλογικές διαπραγματεύσεις.

               (5)

               Το υφιστάμενο καθεστώς αποδοχών των διοικητικών στελεχών εισηγμένων εταιρειών πρέπει να ενισχυθεί με αρχές οι οποίες είναι συμπληρωματικές προς αυτές των συστάσεων 2004/913/ΕΚ και 2005/162/ΕΚ.

               (6)

               Η δομή των αποδοχών των διοικητικών στελεχών πρέπει να προάγει τη μακροπρόθεσμη βιωσιμότητα της εταιρείας και να διασφαλίζει ότι οι αποδοχές βασίζονται στην απόδοση. Συνεπώς, τα μεταβλητά στοιχεία αποδοχών θα πρέπει να συνδέονται με προκαθορισμένα και μετρήσιμα κριτήρια απόδοσης, συμπεριλαμβανομένων των κριτηρίων μη χρηματοπιστωτικού χαρακτήρα. Πρέπει να τεθούν περιορισμοί στα μεταβλητά στοιχεία αποδοχών. Τα σημαντικά μεταβλητά στοιχεία αποδοχών θα πρέπει να αναβάλλονται επί ορισμένο χρονικό διάστημα, για παράδειγμα τρία έως πέντε έτη, με την επιφύλαξη όρων σχετικών με την απόδοση. Επιπλέον, οι εταιρείες θα πρέπει να είναι σε θέση να ανακτήσουν τα μεταβλητά στοιχεία αποδοχών που καταβλήθηκαν βάσει στοιχείων, τα οποία αποδείχτηκαν κατάδηλα ανακριβή.

               (7)

               Πρέπει να διασφαλιστεί ότι οι αποζημιώσεις διακοπής της εργασιακής σχέσης, τα λεγόμενα «χρυσά αλεξίπτωτα», δεν αποτελούν ανταμοιβή για τη μη εκτέλεση συμβολαίου και ότι τηρείται ο πρωταρχικός σκοπός των αποζημιώσεων διακοπής της εργασιακής σχέσης ως δίχτυ ασφαλείας σε περίπτωση πρόωρης καταγγελίας του συμβολαίου. Για το σκοπό αυτό, οι αποζημιώσεις διακοπής θα πρέπει να περιορίζονται σε ένα ορισμένο ποσό ή διάρκεια εκ των προτέρων, το οποίο, γενικά, δεν πρέπει να υπερβαίνει τα δύο έτη ετήσιων αποδοχών (με βάση μόνο τα μη μεταβλητά στοιχεία των ετήσιων αποδοχών) και δεν θα πρέπει να καταβάλλονται εάν η διακοπή οφείλεται σε ανεπαρκή απόδοση ή εάν ένα διοικητικό στέλεχος αποχωρήσει για ίδιο λογαριασμό. Τούτο δεν αποκλείει τις αποζημιώσεις διακοπής της εργασιακής σχέσης σε περιπτώσεις πρόωρης καταγγελίας του συμβολαίου λόγω αλλαγών στη στρατηγική της εταιρείας ή σε περιπτώσεις συγχώνευσης ή/και εξαγοράς.

               (8)

               Τα συστήματα βάσει των οποίων τα διοικητικά στελέχη αμείβονται με μετοχές, δικαιώματα προαίρεσης ή άλλα δικαιώματα αγοράς μετοχών ή αμοιβής βάσει των διακυμάνσεων των τιμών των μετοχών θα πρέπει να συνδέονται καλύτερα με την απόδοση και τη δημιουργία μακροπρόθεσμης αξίας της εταιρείας. Ως εκ τούτου, μια κατάλληλη περίοδος κατοχύρωσης πρέπει να εφαρμόζεται στις μετοχές, σύμφωνα με την οποία η κατοχύρωση υπόκειται σε όρους απόδοσης. Τα δικαιώματα προαίρεσης και τα δικαιώματα αγοράς μετοχών ή αμοιβής βάσει των διακυμάνσεων των τιμών μετοχών δεν θα πρέπει να ασκούνται κατά τη διάρκεια μιας ενδεδειγμένης περιόδου και το δικαίωμα άσκησης των εν λόγω δικαιωμάτων θα πρέπει να υπόκειται σε όρους απόδοσης. Για την περαιτέρω πρόληψη συγκρούσεων συμφερόντων των διοικητικών στελεχών τα οποία είναι κάτοχοι μετοχών στην εταιρεία, τα εν λόγω διοικητικά στελέχη θα πρέπει να υποχρεούνται να διατηρούν μέρος των μετοχών τους μέχρι το τέλος της θητείας τους.

               (9)

               Προκείμενου οι μέτοχοι να διευκολυνθούν κατά την αξιολόγηση της προσέγγισης της εταιρείας στο θέμα των αμοιβών και να ενισχυθεί η ευθύνη της εταιρείας απέναντι στους μετόχους της, η δήλωση αποδοχών θα πρέπει να είναι σαφής και εύκολα κατανοητή. Επιπλέον, η περαιτέρω γνωστοποίηση πληροφοριών σχετικά με τη διάρθρωση των αποδοχών είναι απαραίτητη.

               (10)

               Προκειμένου να αυξηθεί η ευθύνη, οι μέτοχοι θα πρέπει να ενθαρρύνονται να συμμετέχουν στις γενικές συνελεύσεις και να χρησιμοποιούν με σύνεση τα δικαιώματα ψήφων τους. Ειδικότερα, οι θεσμικοί μέτοχοι θα πρέπει να αναλάβουν ηγετικό ρόλο στο πλαίσιο της διασφάλισης αυξημένης ευθύνης των διοικητικών συμβουλίων αναφορικά με ζητήματα αποδοχών.

               (11)

               Οι επιτροπές αποδοχών, όπως αναφέρεται στη σύσταση 2005/162/ΕΚ, διαδραματίζουν σημαντικό ρόλο στο σχεδιασμό της πολιτικής αποδοχών μιας εταιρείας, στη πρόληψη της σύγκρουσης συμφερόντων και στην εποπτεία της συμπεριφοράς των (διευθυντικών) συμβουλίων στο πλαίσιο των αποδοχών. Για την ενίσχυση του ρόλου των εν λόγω επιτροπών, τουλάχιστον ένα μέλος τους θα πρέπει να είναι εμπειρογνώμονας στον τομέα των αποδοχών.

               (12)

               Οι σύμβουλοι αποδοχών μπορεί να έχουν συγκρουόμενα συμφέροντα, για παράδειγμα όταν παρέχουν συμβουλές στην επιτροπή αποδοχών σχετικά με πρακτικές και διακανονισμούς αποδοχών, και παράλληλα συμβουλεύουν την εταιρεία ή τα εκτελεστικά ή διευθυντικά διοικητικά στελέχη. Είναι σκόπιμο οι επιτροπές αποδοχών να επιδεικνύουν σύνεση κατά την πρόσληψη συμβούλων αποδοχών προκειμένου να διασφαλίζεται ότι οι ίδιοι σύμβουλοι δεν παρέχουν παράλληλα συμβουλές στο τμήμα ανθρώπινων πόρων της εταιρείας ή στα εκτελεστικά ή διευθυντικά διοικητικά στελέχη.

               (13)

               Λόγω της σημασίας του ζητήματος των αποδοχών των διοικητικών στελεχών, και προκειμένου να βελτιωθεί η αποτελεσματική εφαρμογή του κοινοτικού πλαισίου για τις αποδοχές των διοικητικών στελεχών, η Επιτροπή σκοπεύει να χρησιμοποιήσει εκτενώς διάφορους μηχανισμούς παρακολούθησης, όπως ετήσιους πίνακες αποτελεσμάτων και αμοιβαία αξιολόγηση από κράτη μέλη. Επιπλέον, η Επιτροπή σκοπεύει να διευρύνει τις δυνατότητες τυποποίησης της γνωστοποίησης της πολιτικής αποδοχών των διοικητικών στελεχών.

               (14)

               Η κοινοποίηση μέτρων από τα κράτη μέλη σύμφωνα με την παρούσα σύσταση θα πρέπει να περιλαμβάνει ένα σαφές χρονικό πλαίσιο για την από μέρους των εταιρειών υιοθέτηση πολιτικών ως προς τις αποδοχές, σύμφωνων προς τις αρχές που ορίζονται στην παρούσα σύσταση,

         ΣΥΝΙΣΤΑ:

      ΤΜΗΜΑ Ι

      Πεδίο εφαρμογής και ορισμοί

   1.   Πεδίο εφαρμογής

               1.1.

               Το πεδίο εφαρμογής του τμήματος ΙΙ της παρούσας σύστασης αντιστοιχεί σε αυτό της σύστασης 2004/913/ΕΚ.
               Το πεδίο εφαρμογής του τμήματος ΙΙΙ της παρούσας σύστασης αντιστοιχεί σε αυτό της σύστασης 2005/162/ΕΚ.

               1.2.

               Τα κράτη μέλη θα πρέπει να λάβουν όλα τα κατάλληλα μέτρα για να διασφαλίσουν ότι οι εισηγμένες εταιρείες, για τις οποίες ισχύουν οι συστάσεις 2004/913/ΕΚ και 2005/162/ΕΚ, λαμβάνουν υπόψη την παρούσα σύσταση.

         2.   Ορισμοί εκτός από εκείνους που αναφέρονται στις συστάσεις 2004/913/ΕΚ και 2005/162/ΕΚ:

               2.1.

               Ως «μεταβλητά στοιχεία αποδοχών» νοούνται τα στοιχεία δικαιώματος αμοιβής των διοικητικών στελεχών τα οποία παρέχονται βάσει κριτηρίων απόδοσης, συμπεριλαμβανομένων των πρόσθετων πληρωμών.

               2.2.

               Ως «αποζημίωση διακοπής της εργασιακής σχέσης» νοείται οποιαδήποτε αποζημίωση η οποία συνδέεται με την πρόωρη καταγγελία συμβολαίων για εκτελεστικά ή διευθυντικά διοικητικά στελέχη, συμπεριλαμβανομένων των πληρωμών που σχετίζονται με τη διάρκεια μιας περιόδου προειδοποίησης ή με μια ρήτρα μη άσκησης ανταγωνισμού που περιλαμβάνεται στο συμβόλαιο.

      ΤΜΗΜΑ ΙΙ

      Πολιτική αποδοχών

   (Τμήμα ΙΙ της σύστασης 2004/913/ΕΚ)
   3.   Διάρθρωση της πολιτικής για τις αποδοχές των διοικητικών στελεχών

               3.1.

               Στις περιπτώσεις που η πολιτική αποδοχών περιλαμβάνει μεταβλητά στοιχεία αποδοχών, οι εταιρείες θα πρέπει να θέσουν περιορισμούς για το/τα μεταβλητό/-ά στοιχείο/-α. Το μη μεταβλητό στοιχείο αποδοχών θα πρέπει να είναι επαρκές προκειμένου να επιτρέπει στην εταιρεία να παρακρατεί μεταβλητά στοιχεία αποδοχών όταν δεν πληρούνται κριτήρια απόδοσης.

               3.2.

               Η απονομή μεταβλητών στοιχείων αποδοχών θα πρέπει να υπόκειται σε προκαθορισμένα και μετρήσιμα κριτήρια απόδοσης.
               Τα κριτήρια απόδοσης θα πρέπει να προάγουν τη μακροπρόθεσμη βιωσιμότητα της εταιρείας και να περιλαμβάνουν μη χρηματοπιστωτικά κριτήρια τα οποία σχετίζονται με τη δημιουργία μακροπρόθεσμης αξίας της εταιρείας, όπως συμμόρφωση με ισχύοντες κανόνες και διαδικασίες.

               3.3.

               Στις περιπτώσεις απονομής μεταβλητού στοιχείου αποδοχών, ένα μεγάλο μέρος του μεταβλητού στοιχείου θα πρέπει να αναβάλλεται για μια ελάχιστη χρονική περίοδο. Το μέρος του μεταβλητού στοιχείου που υπόκειται σε αναβολή πληρωμής θα πρέπει να καθορίζεται σε σχέση με το σχετικό βάρος του μεταβλητού στοιχείου έναντι του μη μεταβλητού στοιχείου αποδοχών.

               3.4.

               Οι συμβατικοί διακανονισμοί με εκτελεστικά ή διευθυντικά διοικητικά στελέχη θα πρέπει να περιλαμβάνουν διατάξεις οι οποίες επιτρέπουν στην εταιρεία να ανακτήσει μεταβλητά στοιχεία αποδοχών τα οποία απονεμήθηκαν βάσει στοιχείων τα οποία μεταγενέστερα αποδείχθηκαν ότι ήταν προδήλως ανακριβή.

               3.5.

               Οι αποζημιώσεις διακοπής της εργασιακής σχέσης δεν θα πρέπει να υπερβαίνουν ένα καθορισμένο ποσό ή έναν καθορισμένο αριθμό ετών ετήσιων αποδοχών, που γενικά δεν θα πρέπει να υπερβαίνουν τα δύο έτη μη μεταβλητών στοιχείων αποδοχών ή το ισοδύναμό τους.
               Οι αποζημιώσεις διακοπής της εργασιακής σχέσεις δεν θα πρέπει να καταβάλλονται σε περίπτωση που η διακοπή οφείλεται σε ανεπαρκή απόδοση.

         4.   Αποδοχές βάσει μετοχών

               4.1.

               Οι μετοχές δεν θα πρέπει να κατοχυρώνονται για τουλάχιστον τρία έτη μετά την απονομή τους.
               Τα δικαιώματα προαίρεσης ή οποιοδήποτε άλλο δικαίωμα αγοράς μετοχών ή αμοιβής βάσει των διακυμάνσεων των τιμών μετοχών δεν θα πρέπει να ασκούνται για τουλάχιστον τρία έτη μετά την απονομή τους.

               4.2.

               Η κατοχύρωση μετοχών και η άσκηση των δικαιωμάτων προαίρεσης ή οποιουδήποτε άλλου δικαιώματος αγοράς μετοχών ή αμοιβής βάσει των διακυμάνσεων των τιμών των μετοχών, θα πρέπει να υπόκεινται σε προκαθορισμένα και μετρήσιμα κριτήρια απόδοσης.

               4.3.

               Μετά την κατοχύρωση, τα διοικητικά στελέχη θα πρέπει να διατηρούν μέρος των μετοχών, μέχρι το τέλος της θητείας τους, με την επιφύλαξη της ανάγκης για χρηματοδότηση οποιωνδήποτε δαπανών που σχετίζονται με την αγορά των μετοχών. Ο αριθμός των μετοχών που πρέπει να διατηρούνται θα πρέπει να είναι καθορισμένος, για παράδειγμα το διπλάσιο των συνολικών ετήσιων αποδοχών (μη μεταβλητά στοιχεία συν τα μεταβλητά στοιχεία).

               4.4.

               Οι αποδοχές μη εκτελεστικών ή εποπτικών διοικητικών στελεχών δεν θα πρέπει να περιλαμβάνουν δικαιώματα προαίρεσης.

         5.   Κοινολόγηση της πολιτικής αποδοχών για τα διοικητικά στελέχη

               5.1.

               Η δήλωση αποδοχών, η οποία αναφέρεται στο σημείο 3.1 της σύστασης 2004/913/ΕΚ, θα πρέπει να είναι σαφής και εύκολα κατανοητή.

               5.2.

               Εκτός από τις πληροφορίες που αναφέρονται στο σημείο 3.3 της σύστασης 2004/913/ΕΚ, η δήλωση αποδοχών θα πρέπει να περιλαμβάνει τα ακόλουθα:

                           α)

                           επεξήγηση του τρόπου με τον οποίο η επιλογή κριτηρίων απόδοσης συμβάλλει στα μακροπρόθεσμα συμφέροντα της εταιρείας, σύμφωνα με το σημείο 3.2 της παρούσας σύστασης,

                           β)

                           επεξήγηση των μεθόδων που εφαρμόζονται για τον καθορισμό του βαθμού εκπλήρωσης των κριτηρίων απόδοσης,

                           γ)

                           επαρκείς πληροφορίες σχετικά με τις περιόδους αναστολής όσον αφορά τα μεταβλητά στοιχεία αποδοχών, όπως αναφέρεται στο σημείο 3.3 της παρούσας σύστασης,

                           δ)

                           επαρκείς πληροφορίες σχετικά με την πολιτική που αφορά τις αποζημιώσεις διακοπής της εργασιακής σχέσης, όπως αναφέρεται στο σημείο 3.4 της παρούσας σύστασης,

                           ε)

                           επαρκείς πληροφορίες αναφορικά με τις περιόδους κατοχύρωσης για αποδοχές βάσει μετοχών, όπως αναφέρεται στο σημείο 4.1 της παρούσας σύστασης,

                           στ)

                           επαρκείς πληροφορίες σχετικά με την πολιτική που αφορά τη διατήρηση μετοχών μετά την κατοχύρωση, όπως αναφέρεται στο σημείο 4.3 της παρούσας σύστασης,

                           ζ)

                           επαρκείς πληροφορίες σχετικά με τη σύνθεση ομάδων ομόλογων εταιρειών των οποίων η πολιτική αποδοχών έχει εξεταστεί σε σχέση με τη θέσπιση της πολιτικής αποδοχών της ενδιαφερόμενης εταιρείας.

         6.   Η ψήφος των μετόχων

               6.1.

               Οι μέτοχοι, ιδίως οι θεσμικοί μέτοχοι, θα πρέπει να ενθαρρύνονται να συμμετέχουν στις γενικές συνελεύσεις και να χρησιμοποιούν με σύνεση τα δικαιώματα ψήφου τους όσον αφορά τις αποδοχές των διοικητικών στελεχών, λαμβάνοντας παράλληλα υπόψη τις αρχές που περιέχονται στην παρούσα σύσταση, στη σύσταση 2004/913/ΕΚ και στη σύσταση 2005/162/ΕΚ.

      ΤΜΗΜΑ ΙΙΙ

      Η επιτροπή αποδοχών

   (Σημείο 3 του παραρτήματος Ι της σύστασης 2005/162/ΕΚ)
   7.   Συγκρότηση και σύνθεση

               7.1.

               Τουλάχιστον ένα εκ των μελών της επιτροπής αποδοχών θα πρέπει να έχει γνώσεις και εμπειρία στον τομέα της πολιτικής αποδοχών.

         8.   Ρόλος

               8.1.

               Η επιτροπή αποδοχών θα πρέπει να αναθεωρεί περιοδικά την πολιτική αποδοχών των εκτελεστικών ή διευθυντικών διοικητικών στελεχών, συμπεριλαμβανομένης της πολιτικής αναφορικά με τις αποδοχές βάσει μετοχών, και την εφαρμογή της.

         9.   Λειτουργία

               9.1.

               Η επιτροπή αποδοχών θα πρέπει να ασκεί ανεξάρτητη κρίση και να χαρακτηρίζεται από ακεραιότητα κατά την άσκηση των καθηκόντων της.

               9.2.

               Η επιτροπή αποδοχών θα πρέπει, όταν χρησιμοποιεί τις υπηρεσίες ενός συμβούλου με σκοπό τη λήψη πληροφοριών σχετικά με πρότυπα της αγοράς για συστήματα αποδοχών, να διασφαλίζει ότι ο εν λόγω σύμβουλος δεν παρέχει παράλληλα συμβουλές στο τμήμα ανθρώπινων πόρων ή στα εκτελεστικά ή διευθυντικά διοικητικά στελέχη της εν λόγω εταιρείας.

               9.3.

               Η επιτροπή αποδοχών, κατά την άσκηση των καθηκόντων της, θα πρέπει να διασφαλίζει ότι οι αποδοχές μεμονωμένων εκτελεστικών ή διευθυντικών διοικητικών στελεχών είναι ανάλογες προς τις αποδοχές άλλων εκτελεστικών ή διευθυντικών διοικητικών στελεχών και άλλων μελών του προσωπικού της εταιρείας.

               9.4.

               Η επιτροπή αποδοχών θα πρέπει να λογοδοτεί σχετικά με την άσκηση των καθηκόντων της στους μετόχους και να παρευρίσκεται στην ετήσια γενική συνέλευση προς τον σκοπό αυτόν.

      ΤΜΗΜΑ IV

      Τελικές διατάξεις

               10.

               Τα κράτη μέλη καλούνται να λάβουν τα μέτρα τα οποία είναι αναγκαία για την προώθηση της εφαρμογής της παρούσας σύστασης έως τις 31 Δεκεμβρίου 2009.
               Στο πλαίσιο αυτό, τα κράτη μέλη καλούνται να οργανώσουν εθνικές διαβουλεύσεις με τους ενδιαφερομένους σχετικά με την παρούσα σύσταση και να κοινοποιήσουν στην Επιτροπή τα μέτρα τα οποία λήφθηκαν σύμφωνα με την παρούσα σύσταση προκειμένου να δοθεί στην Επιτροπή η δυνατότητα στενής παρακολούθησης της κατάστασης, και σε αυτή τη βάση να αξιολογηθεί η ανάγκη λήψης περαιτέρω μέτρων.

               11.

               Η παρούσα σύσταση απευθύνεται στα κράτη μέλη.

      Βρυξέλλες, 30 Απριλίου 2009.

            Για την Επιτροπή

         Siim KALLAS

            Αντιπρόεδρος

      (1)  ΕΕ L 385 της 29.12.2004, σ. 55.

      (2)  ΕΕ L 52 της 25.2.2005, σ. 51.


Avis juridique important

|

31991H0151

91/151/ΕΟΚ: Σύσταση του Συμβουλίου της 18ης Μαρτίου 1991 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως ( 1984 ) ( έκτο ΕΤΑ ) για το οικονομικό έτος 1989

Επίσημη Εφημερίδα αριθ. L 075 της 21/03/1991 σ. 0055 - 0055

ΣΥΣΤΑΣΗ ΤΟΥ ΣΥΜΒΟΥΛΙΟΥ  της 18ης Μαρτίου 1991  για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1989  (91/151/ΕΟΚ) ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  την τρίτη σύμβαση ΑΚΕ-ΕΟΚ που υπογράφηκε στη Λομέ στις 8 Δεκεμβρίου 1984,  την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,  το δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 μέχρι 73,  Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1989, καθώς και την έκθεση του Ελεγκτικού Συνεδρίου για το οικονομικό έτος 1989, που  συνοδεύεται από τις απαντήσεις της Επιτροπής (5),  Εκτιμώντας:  ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ) παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου-  ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1989, ήταν στο σύνολό της ικανοποιητική,  ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1989. Βρυξέλλες, 18 Μαρτίου 1991. Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. L 175 της 1. 7. 1986, σ. 1. (2) ΕΕ αριθ. L 86 της 31. 3. 1986, σ. 210. (3) ΕΕ αριθ. L 178 της 2. 7. 1986, σ. 13. (4) ΕΕ αριθ. L 325 της 20. 11. 1986, σ. 42. (5) ΕΕ αριθ. C 313 της 12. 12. 1990, σ. 197-216 και 305-320.


title: Σύσταση του Συμβουλίου, της 12ης Οκτωβρίου 2005, για τη διευκόλυνση της εισδοχής υπηκόων τρίτων χωρών για σκοπούς επιστημονικής έρευνας στην Ευρωπαϊκή Κοινότητα

text:
               3.11.2005

               EL

               Επίσημη Εφημερίδα της Ευρωπαϊκής Ένωσης

               L 289/26

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 12ης Οκτωβρίου 2005
   για τη διευκόλυνση της εισδοχής υπηκόων τρίτων χωρών για σκοπούς επιστημονικής έρευνας στην Ευρωπαϊκή Κοινότητα
   (2005/762/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   τη γνώμη της Επιτροπής των Περιφερειών (3),
   Εκτιμώντας τα ακόλουθα:

               (1)

               Η Επιτροπή, προκειμένου να ενισχύσει και να διαρθρώσει την ευρωπαϊκή πολιτική έρευνας, έκρινε αναγκαίο, τον Ιανουάριο 2000, να δημιουργήσει τον ευρωπαϊκό χώρο έρευνας ως κεντρικό άξονα της μελλοντικής κοινοτικής δράσης στον συγκεκριμένο τομέα.

               (2)

               Το Ευρωπαϊκό Συμβούλιο της Λισσαβόνας, ενστερνιζόμενο τον ευρωπαϊκό χώρο έρευνας, τον Μάρτιο 2000, έθεσε ως στόχο στην Κοινότητα να καταστεί, μέχρι το 2010, η πλέον ανταγωνιστική και δυναμική, βασιζόμενη στη γνώση, οικονομία ανά τον κόσμο.

               (3)

               Η παγκοσμιοποίηση της οικονομίας επιβάλλει μεγαλύτερη κινητικότητα για τους ερευνητές, όπως αναγνώρισε το έκτο πρόγραμμα-πλαίσιο της Ευρωπαϊκής Κοινότητας (4), ανοίγοντας περισσότερο τα προγράμματά του στους ερευνητές εκτός Ευρωπαϊκής Ένωσης.

               (4)

               Ο αριθμός ερευνητών τους οποίους η Κοινότητα χρειάζεται μέχρι το 2010, για να ανταποκριθεί στον στόχο της επένδυσης του 3 % του ΑΕγχΠ στην έρευνα, που έθεσε το Ευρωπαϊκό Συμβούλιο της Βαρκελώνης, τον Μάρτιο 2002, υπολογίζεται σε 700 000 άτομα. Αυτός ο στόχος θα επιτευχθεί μέσω ενός συνόλου αλληλένδετων μέτρων, όπως η ενίσχυση της προσέλκυσης των νέων σε επιστημονικές σταδιοδρομίες, η προώθηση της συμμετοχής των γυναικών στην επιστημονική έρευνα, η αύξηση των δυνατοτήτων κατάρτισης και κινητικότητας στην έρευνα, η βελτίωση των προοπτικών σταδιοδρομίας για ερευνητές εντός της Κοινότητας και μεγαλύτερο άνοιγμα της Κοινότητας σε υπηκόους τρίτων χωρών που μπορούν να γίνονται δεκτοί για σκοπούς έρευνας.

               (5)

               Αναμένοντας την εφαρμογή της οδηγίας 2005/71/ΕΚ του Συμβουλίου, της 12ης Οκτωβρίου 2005, για μια συγκεκριμένη διαδικασία εισδοχής υπηκόων τρίτων χωρών για τους σκοπούς της επιστημονικής έρευνας (5), η παρούσα σύσταση καλεί τα κράτη μέλη να διευκολύνουν από τώρα την εισδοχή αυτών των ατόμων.

               (6)

               Δεδομένου ότι ελλείπουν ερευνητές στην Κοινότητα και λόγω της ανάγκης να διευκολυνθεί η εισδοχή τους, θα πρέπει να ληφθούν μέτρα για την προώθηση της πρόσβασης σε ερευνητικές θέσεις στην αγορά εργασίας, π.χ. με την απαλλαγή από την υποχρέωση άδειας εργασίας.

               (7)

               Προκειμένου να καταστούν ανταγωνιστικά και ελκυστικά σε διεθνές επίπεδο, τα κράτη μέλη θα πρέπει να απλοποιήσουν και να συντομεύσουν τις διαδικασίες τους έκδοσης και ανανέωσης θεωρήσεων και αδειών διαμονής σε ερευνητές.

               (8)

               Η εφαρμογή της παρούσας σύστασης δεν θα πρέπει να ευνοεί τη διαρροή επιστημονικού δυναμικού από αναδυόμενες οικονομίες ή αναπτυσσόμενες χώρες. Σε αυτές τις περιπτώσεις, θα πρέπει, επομένως, να λαμβάνονται συνοδευτικά μέτρα με στόχο να ενθαρρύνουν την ένταξη των ερευνητών στις χώρες καταγωγής τους καθώς και να προωθούν την κινητικότητα μεταξύ ερευνητών, στο πλαίσιο της εταιρικής σχέσης με τις χώρες καταγωγής, με σκοπό τη χάραξη συνολικής μεταναστευτικής πολιτικής. Στο πλαίσιο αυτό, τα κράτη μέλη θα πρέπει να επιδιώκουν την επίτευξη ισορροπίας μεταξύ της υποδοχής ερευνητών από τρίτες χώρες και της αξιολόγησης των αναγκών της χώρας καταγωγής τους στον τομέα της έρευνας. Ενεργώντας με τον τρόπο αυτό, θα πρέπει να λαμβάνουν επίσης υπόψη την προσωπική κατάσταση των ερευνητών, ιδίως όταν το αφορώμενο πρόσωπο έχει συμβατική σχέση με ερευνητικό οργανισμό στη χώρα καταγωγής του.

               (9)

               Δεδομένου ότι τα ζητήματα που αφορούν την οικογενειακή επανένωση αποτελούν αποφασιστικό παράγοντα της απόφασης των ερευνητών να επιλέξουν την Κοινότητα ως τον τόπο για τις έρευνές τους, τα κράτη μέλη θα πρέπει να διευκολύνουν την επανένωση των μελών της οικογένειας των ερευνητών, παραδείγματος χάριν όσον αφορά την πρόσβαση στην αγορά εργασίας και τη δυνατότητα των μελών της οικογενείας να υποβάλλουν αίτηση όταν είναι νομίμως παρόντα στο έδαφος του οικείου κράτους μέλους.

               (10)

               Για τον καθορισμό της διάρκειας της άδειας διαμονής που χορηγείται στα μέλη της οικογενείας, τα κράτη μέλη θα πρέπει να λαμβάνουν υπόψη κατά πόσον το αφορώμενο πρόσωπο θα πρέπει να ολοκληρώσει τη σχολική του εκπαίδευση.

               (11)

               Θα πρέπει να ενθαρρυνθεί η ανταλλαγή πληροφοριών και βέλτιστων πρακτικών για να βελτιωθούν οι διαδικασίες εισδοχής των ερευνητών. Η παρούσα σύσταση προσδιορίζει επίσης ως παράγοντες βελτίωσης τις επαφές και τη δικτύωση μεταξύ των αρμόδιων αρχών. Ιδίως η «Πανευρωπαϊκή δικτυακή πύλη κινητικότητας ερευνητών», καθώς και τα αντίστοιχα εθνικά εργαλεία, αποτελούν σημαντική πηγή πληροφοριών για τους ερευνητές.

               (12)

               Σύμφωνα με την πράξη προσχώρησης του 2003, κατά τη διάρκεια κάθε περιόδου εφαρμογής εθνικών μέτρων ή μέτρων που απορρέουν από διμερείς συμφωνίες, τα τότε κράτη μέλη δίνουν προτίμηση στους εργαζομένους οι οποίοι είναι υπήκοοι των κρατών μελών έναντι εργαζομένων οι οποίοι είναι υπήκοοι τρίτων χωρών όσον αφορά την πρόσβαση στην αγορά εργασίας.

               (13)

               Οι τσέχοι, κύπριοι, εσθονοί, ούγγροι, λεττονοί, λιθουανοί, μαλτέζοι, πολωνοί, σλοβάκοι και σλοβένοι διακινούμενοι εργαζόμενοι και οι οικογένειές τους που διαμένουν και εργάζονται νομίμως σε άλλο κράτος μέλος, ή οι διακινούμενοι εργαζόμενοι από άλλα κράτη μέλη και οι οικογένειές τους που διαμένουν και εργάζονται νομίμως στην Τσεχική Δημοκρατία, Κύπρο, Εσθονία, Ουγγαρία, Λεττονία, Λιθουανία, Μάλτα, Πολωνία, Σλοβακία και Σλοβενία, δεν υφίστανται μεταχείριση πιο περιοριστική απ’ όσο οι διακινούμενοι εργαζόμενοι τρίτων χωρών που διαμένουν και εργάζονται στο συγκεκριμένο κράτος μέλος ή στην Τσεχική Δημοκρατία, Κύπρο, Εσθονία, Ουγγαρία, Λεττονία, Λιθουανία, Μάλτα, Πολωνία, Σλοβακία και Σλοβενία, αντιστοίχως.

               (14)

               Η παρούσα σύσταση σέβεται τα θεμελιώδη δικαιώματα και τηρεί τις αρχές που διακηρύσσονται ιδίως από τον χάρτη των θεμελιωδών δικαιωμάτων της Ευρωπαϊκής Ένωσης.

               (15)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4 του εν λόγω πρωτοκόλλου, η Ιρλανδία δεν συμμετέχει στη θέσπιση της παρούσας σύστασης και οι διατάξεις της δεν εφαρμόζονται σ’ αυτή.

               (16)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4 του εν λόγω πρωτοκόλλου, το Ηνωμένο Βασίλειο δεν συμμετέχει στη θέσπιση της παρούσας σύστασης και οι διατάξεις της δεν εφαρμόζονται σ’ αυτό.

               (17)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση της παρούσας σύστασης και οι διατάξεις της παρούσας σύστασης δεν εφαρμόζονται σ’ αυτήν,

         ΣΥΣΤΗΝΕΙ ΣΤΑ ΚΡΑΤΗ ΜΕΛΗ:

               1.

               Όσον αφορά την εισδοχή με σκοπό τη διεξαγωγή έρευνας:

                           α)

                           να ευνοούν την εισδοχή ερευνητών στην Κοινότητα, παρέχοντάς τους ευνοϊκούς όρους για τη διεξαγωγή έρευνας, κατά προτίμηση απαλλάσσοντάς τους από την υποχρέωση άδειας εργασίας ή, εναλλακτικά, προβλέποντας ότι η άδεια εργασίας θα τους χορηγείται αυτομάτως ή με διαδικασίες πρώτης ταχύτητας·

                           β)

                           να απέχουν από τη χρησιμοποίηση ποσοστώσεων που περιορίζουν την εισδοχή υπηκόων τρίτων χωρών για την κάλυψη ερευνητικών θέσεων·

                           γ)

                           να εγγυώνται στους υπηκόους τρίτων χωρών τη δυνατότητα να εργάζονται ως ερευνητές, συμπεριλαμβανομένης της δυνατότητας παράτασης ή ανανέωσης των αδειών εργασίας, οσάκις ενδείκνυται.

               2.

               Όσον αφορά τις άδειες διαμονής:

                           α)

                           να εκδίδουν άδειες διαμονής κατόπιν αιτήσεως υπηκόων τρίτων χωρών για σκοπούς έρευνας, το συντομóτερο δυνατó, και να διευκολύνουν πρώτης ταχύτητας διαδικασίες·

                           β)

                           να εγγυώνται στους υπηκόους τρίτων χωρών που εργάζονται ως ερευνητές την ανανέωση των αδειών διαμονής τους·

                           γ)

                           να εντάσσουν σταδιακά τους ερευνητικούς οργανισμούς στη διαδικασία εισδοχής των ερευνητών.

               3.

               Όσον αφορά την οικογενειακή επανένωση, να διευκολύνουν και να υποστηρίζουν την επανένωση των μελών της οικογένειας, παρέχοντάς τους ευνοϊκούς και ελκυστικούς όρους και διαδικασίες.

               4.

               Όσον αφορά την επιχειρησιακή συνεργασία:

                           α)

                           να διευκολύνουν την πρόσβαση των ερευνητών στις σχετικές πληροφορίες και να μεριμνούν ώστε αυτές να είναι διαθέσιμες από όλες τις συναφείς πηγές πληροφόρησης·

                           β)

                           να προωθήσουν δίκτυα προσώπων επαφής στο πλαίσιο των αρμοδίων διοικητικών υπηρεσιών·

                           γ)

                           να ενθαρρύνουν τους ερευνητικούς οργανισμούς να αναπτύσσουν τέτοια δίκτυα·

                           δ)

                           να ενημερώνουν την Επιτροπή για τα μέτρα που θεσπίζουν ώστε να διευκολύνουν την εισδοχή ερευνητών από τρίτες χώρες.

      Λουξεμβούργο, 12 Οκτωβρίου 2005.

            Για το Συμβούλιο

            Ο Πρόεδρος

         C. CLARKE

      (1)  Γνώμη της 12ης Απριλίου 2005 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ C 120 της 20.5.2005, σ. 60.

      (3)  ΕΕ C 71 της 22.3.2005, σ. 6.

      (4)  Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για το έκτο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1)· απόφαση όπως τροποποιήθηκε από την απόφαση αριθ. 786/2004/ΕΚ (ΕΕ L 138 της 30.4.2004, σ. 7).

      (5)  Βλέπε σελίδα 15 της παρούσας Επίσημης Εφημερίδας.


title: Σύσταση του Συμβουλίου, της 16ης Φεβρουαρίου 2010 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ενάτου ΕΤΑ) για το οικονομικό έτος 2008

text:
               20.2.2010

               EL

               Επίσημη Εφημερίδα της Ευρωπαϊκής Ένωσης

               L 45/16

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 16ης Φεβρουαρίου 2010
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ενάτου ΕΤΑ) για το οικονομικό έτος 2008
   (2010/103/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη συμφωνία εταιρικής σχέσης ΑΚΕ-ΕΚ, που υπεγράφη στο Κοτονού στις 23 Ιουνίου 2000 (1) και τροποποιήθηκε από τη συμφωνία που υπεγράφη στο Λουξεμβούργο στις 25 Ιουνίου 2005 (2),
   την εσωτερική συμφωνία (3) για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ, στο εξής «εσωτερική συμφωνία», με την οποία συστήνεται, μεταξύ άλλων, το ένατο Ευρωπαϊκό Ταμείο Ανάπτυξης (ένατο ΕΤΑ), και ιδίως το άρθρο της 32 παράγραφος 3,
   το δημοσιονομικό κανονισμό, της 27ης Μαρτίου 2003, εφαρμοστέο στο ένατο ευρωπαϊκό ταμείο ανάπτυξης (4), και ιδίως τα άρθρα 96 έως 103,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του ενάτου ΕΤΑ, ως είχαν στις 31 Δεκεμβρίου 2008, καθώς και την έκθεση του Ελεγκτικού Συνεδρίου για το οικονομικό έτος 2008, που συνοδεύεται από τις απαντήσεις της Επιτροπής (5),
   Εκτιμώντας τα ακόλουθα:

               (1)

               Βάσει του άρθρου 32 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του ενάτου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του ενάτου ΕΤΑ από την Επιτροπή, κατά το οικονομικό έτος 2008, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του ενάτου ΕΤΑ για το οικονομικό έτος 2008.

      Βρυξέλλες, 16 Φεβρουαρίου 2010.

            Για το Συμβούλιο

            Η Πρόεδρος

         E. SALGADO

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 317 της 15.12.2000, σ. 355.

      (4)  ΕΕ L 83 της 1.4.2003, σ. 1.

      (5)  ΕΕ C 269 της 10.11.2009, σ. 257.